text:
Intara y’Iburasirazuba n’iz’i Burundi bihana imbibi mu gukemura ibibazo zigirana
Ubuyobozi bw’Intara y’Iburazirazuba n’Abayobozi b’Intara za Muyinga na Kirundo bahuriye hamwe biga ku bibazo bikunze kugirana mu kurushaho kubungabunga umutekano no guteza imbere ubuhahirane bw’abaturage b’ibihugu byombi.
Kuwa 20 Gashyantare 2013 mu nama yatumujwe n’Intara y’Iburasirazuba, Guverineri Uwamariya Odette, ari kumwe na Guverineri w’Intara ya Kirundo y’i Burundi, Nzigamasabo Revelien n’uw ’Intara ya Muyinga, Ntawunkunda Ildephonse, baganiriye ku byaha bitandukanye bikunda (...)
Ubuyobozi bw’Intara y’Iburazirazuba n’Abayobozi b’Intara za Muyinga na Kirundo bahuriye hamwe biga ku bibazo bikunze kugirana mu kurushaho kubungabunga umutekano no guteza imbere ubuhahirane bw’abaturage b’ibihugu byombi.
Kuwa 20 Gashyantare 2013 mu nama yatumujwe n’Intara y’Iburasirazuba, Guverineri Uwamariya Odette, ari kumwe na Guverineri w’Intara ya Kirundo y’i Burundi, Nzigamasabo Revelien n’uw ’Intara ya Muyinga, Ntawunkunda Ildephonse, baganiriye ku byaha bitandukanye bikunda guhungabanya umutekano hagati y’Intara zombi.
Muri ibyo byaha birimo ikibazo cy’abantu baroba mu biyaga ku buryo butemewe n’amategeko, ikibazo cy’ibyambu binyuzaho magendu n’ibiyobyabwenge byinjizwa mu Ntara y’Iburasirazuba biturutse mu i Burundi
Ba Guverineri bose batangaza ko bemeranyije ko inzego z’umutekano zikomeza kurushaho gukorana n’inzego za Leta , ndetse n’abashinzwe imisoro kugira ngo bagenzure abantu n n’ibintu byambuka ku buryo bunyuranyije n’amategeko.
Guverineri w’Intara y’Iburasirazuba, Uwamariya Odette, yavuze ko iyi nama ari ingirakamaro kuko ingingo zigiwemo zafashe imyanzuro igamije gutuma umubano urushaho gutera imbere kandi Intara zombi zigatera imbere.
Guverineri w’Intara ya Kirundo, Bwana Nzigamasabo Reverien, yavuze ko bishimiye uru rugendo kuko ibyo baganiriye bigaragaza ko bizagirira akamaro abaturage b’Intara zombi.
Aba bayobozi bemeranyijwe ko mu gihe cy’ibyumweru bitatu bazashyira umukono ku masezerano y’ubufatanye, azatuma abaturage barushaho guhahirana, hashyirwaho itsinda ku mpande zombi kugira ngo ritegure ibizaba bikubiye muri ayo masezerano.
Nyuma y’ibiganiro abayobozi baturutse i Burundi basuye imidugudu ya Nyagatovu na Kitazigurwa iherereye mu turere twa Kayonza na Rwamagana, birebera ibyiza bya gahunda ya Leta yo gutuza abantu mu midugudu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Ibyakozwe n’Intumwa 16 : 25 "Ariko mu gicuku Pawulo na Sila barasenga baririmbira Imana, izindi mbohe zirabumva".
Aya ni amakuru y’igitaramo cyo mu nzu y’imbohe.
Hari ibintu nka 4 biranga ubuzima bubi barimo:
1. Akababaro baterwa n’inkoni bari bakubiswe;
2. Akababaro baterwa no gufungwa bazira akarengane (kuzira ijambo ry’Imana);
3. Ubuzima bubi bwo muri Gereza bari barimo;
4. Igicuku cyo mu nzu y’imbohe.
Ibi byose babirenzeho:
Barasenga;
Bahabonera indirimbo zishima Imana;
Bavuga ubutumwa bwiza ku babumva bose!
Nasanze ntaho umukristo atajyana Imana kandi ntaho agera itari. No mu gicuku cyo muri Gereza ihamana n’abayo.
Uri mu gicuku kimeze gute? Igicuku cyawe kikugoye cyaba ari ubukene, ubuzima urimo bukurambiye, bukugoye, uburwayi urimo, ubushomeri umaze iminsi, urushako rubi, icuraburindi ritagira izina, etc.
Urimo gukora iki muri icyo gicuku? Ushobora guhitamo kukiririramo cyangwa kugishimiramo. Wibuke ko icyo ukorera muri icyo gicuku gitanga ubutumwa ku bakumva. Nanone kandi ushobora kuba muri icyo gicuku wenyine cyangwa ukakibanamo n’Imana.
Namenye ko igicuku kibi uko cyaba gisa kose, uko waba ucita kose, kigira irindi zina: Ni Igicuku cy’amashimwe!
Kubera iyo mpamvu, itoze gushima Imana mu bihe byose unyuramo kandi wige kwiringira Imana mu byo ukeneye byose. Ni ryo banga ry’ubukristo.
Mugire igitondo cyiza!
Fidèle MASENGO, Foursquare Gospel Church

robotstxt: allowed

filter: keep


text:
Imvugo nka “ iriya modoka se si amaturo yacu!” , “ugira ngo se hari ikindi cyatumye Pasitoro yiyita Bishop si uko yabonaga uriya mupasitoro wundi azamutwara itorero?” “uziko se buriya uriya mwigisha wigishije ku cyacumi atari Reverand wabimubwiye ngo bayatuvomemo? Uzarebe ukuntu Pasitoro asigaye acyeye kubera amaturo yacu sha!” “Ntuzi ko se uriya mubosi impamvu akora ibyaha ntibamuheze ari uko atanga icyacumi gitubutse? Sha amatorero yabaye business dore n’uriya urishize ejo yahise agura Imodoka n’inzu nziza kandi yari umutindi nyakujya?”
Aya ni amagambo avugwa na bamwe mu bayoboke b’amatorero, baba bemeza ko abashinze amatorero yabo baba bakora bizinesi n’ubwo abo bapasitoro bo babihakana.
Hari igihe mu Kinyamakuru Izuba Rirashe hasohotsemo inkuru y’itorero rimwe ryo mu murenge wa Ndera ryabuze ubwishyu rikirukanwa mu nzu ryakoreragamo kubera kumara imyaka ritishyura.
Mu Murenge wa Nyamabuye akarere ka Muhanga naho muri 2013, itorero rimwe ryahisemo gusenya urusengero nyuma y’uko umwe mu barigize ashatse kuryigarurira. Uwarishinze nawe akavuga ko atamutwara Business ye yitangirije.
Mu murenge wa Kimironko naho muri Gicurasi 2014 naho undi mupasiteri twaganiriye yantekerereje uburyo yatangije icyo yitaga “Business y’umurimo w’Imana” umwe mu bayoboke be umurusha amaboko agashaka ubuzima gatozi bw’iryo torero yarangiza ngo agashaka kurimwirukanamo.’ Icyo gihe yambazaga aho yaregera ngo batamutwara idini rye.
Muri Kanama nabwo ku Gitangazamakuru kindi haciyeho inkuru y’itorero ryo muri Rurindo, bwakeye ryacitsemo ibice bibiri. Kimwe gihita gisakambura urusengero ngo kuko umushumba waryo w’I Kigali nawe yifuzaga kujya yungukira muri iyo Business yari maze gusa n’ishinga imizi.
Hari n’izindi ngero z’abapasitoro bagiye barwana mu nsengero bapfa amaturo.Byaravuzwe muri za 2008 mu matorero bamwe muzi. Hari n’ingero za vuba zitamenyekanye z’amatorero imitungo yabo Banki zagiye zitangaza ko igiye gutezwa Cyamunara kuko bananiwe kwishyura umwenda babereyemo banki.
Kuwa 13 Nzeli 2014, umu Bishop umwe mu rusengero yagize ati “Gushinga idini! ni bizinesi weeeee!!! Ahubwo se atariyo naba nkora iki? Ngo tubakuramo amafaranga? Turamaze! Ngo tuba dushaka amafaranga? Nibyo nyine.”
Izi ngero rero n’izindi ntavuze bamwe muzi, ni ibyerekana ko amagambo ya Bishop ashobora kuba ari ukuri kwa benshi ariko abakozi b’Imana bagenzi be bo bakanga kubivugisha ukuri nk’uko we abyumva.
Uriya mu Bishop yageze aho arababwira ati “ Ese ubundi niba amatorero atari business ubwo izi nsengero twubaka twajya dukura he amafaranga azubaka?”
Nabaye nk’uwemeranya nawe ariko nanone nsigarana ikibazo kivuga ngo “ Niba gushing itorero ari Business cyangwa se ubucuruzi kuki abayashinze mbere barakazwa no kubona abandi bagiye kuyashinga?”
Reka turebere muri rusange ,mperutse kumva ijambo rivuga ngo “turashaka kwicomokora.” iri naryumviye mu rusengero rumwe kandi risa nk’aho risobanuye ibintu byinshi. Gusa maze kubaririza no gukurikirana impamvu yaryo,niba ibyo bambwiye ari ukuri, ngo bivuze ko “abanyamadini bamwe bishyize hamwe bakanga agasuzuguro ko kwubarirwa mu kwaha kw’andi madini kandi nayo yishoboye.”
Byatumye ntekereza ku buryo bwagutse. “ese kuki abantu bafite amadini basigaye bahora mu ntambara hagati yabo?” Ugasanga ngo “yantwaye abayoboke, ngo yigisha ubuyobe, ngo ririya dini muryitondere rikora na ILLUMINATI, ngo ririya rishobora kuba rijya ikuzimu n’andi magambo .Mbese ugasanga barakoresha uko bashoboye ngo bangishe abayoboke babo andi matorero.Ibi rero bituma hari abahita bemeza ko wa mugani “ amadini ari business nk’uko byemejwe na Bishop”
Ariko se birakwiye ko abiyita abakozi b’Imana bajya bakoresha iryo zina kandi bagambiriye gusahura imitungo y’abo abayoboke bavuga ko ari ugukorera Imana? Ese bikomeze bibe gutyo leta irebere, ijye ihaguruka ari uko mu madini havutse imvururu? Ese bibe ihame ko urusengero rutabangamira abaruturiye kubera urusaku ariko haberamo ibindi bibazo leta itazarukoraho?
Kugeza uyu munsi, inshingano ku ivuka n’ishingwa ry’amadini mashya zifitwe n’ikigo cy’igihugu cy’imiyoborere (RGB). Aya madini ubu asaga 3000. Ikindi ,mbere yo kwitwa ko ariho ahabwa ubuzima gatozi nk’ubwo indi miryango itegamiye kuri Leta ihabwa. Ibi bikaba ari nabyo bamwe mu bapasitoro n’aba Bishop batangiye kuvuga ko “bashaka kwicomokora.”
Ku bwanjye numva ko kuvuka kw’amadini bizagera aho birenga ubushobozi bw’ikigo cyiyafite mu nshingano kuko ubuzima gatozi buhabwa idini ryavutse. Kandi habanza kurebwa niba rifite inyubako na statue ndangamikorere. Ese ubundi ubuzima gatozi hari icyo buteganya ku bujura bushukana ko nabonye buvuga ku kanama nkemurampaka? Ntawamenya
Bishatse gusobanura ko yayandi tubona asengera mu gitondo mu tubari,nimugoroba tugacururizwamo, amwe asengera muri Shitingi, asengera mu nzu zo guturwamo, ibyumba byazo bikaberamo imirimo yo gusigwa no kwuhagirwa ndibwira ko nta buzima gatozi aba afite.
Mbona leta yakabaye maso kuri iki kintu kuko ibibazo birimo kuvuka muri iyi minsi byitwa ko ari mu bakozi b’Imana ni byinshi. Twazashiduka ariho havugwa ibibi byinshi kuruta mubo abo banyamadini bita abapagani cyangwa abanyamahanga.Yego ntihakoreshwa imbaraga ngo bicike ariko aho guhora mu ntambara zo gusenya insengero, haharanirwa kugira amatorero afasha abanyarwanda kubaka igihugu kuko n’ubundi bajya gusenya insengero bamaze kugira amacakubiri. Kandi ntitwashyigikira ko twagira amatorero arangwa n’amacakubiri kubera ko yahindutse nk’ubucuruzi.
Iki gitekerezo cyanatambutse mu kinyamakuru Izuba Rirashe ku mpapuro


text:
Hari ibintu byinshi cyane umuwari agomba kumenya mbere yo kwinjira mu rukundo n’umusore yumva ko yazamubera ise w’abana be. Abasore bose burya bagira umuco wo kugira ibintu runaka bagenderaho bagenzura umwari bashobora kwambika impeta y’ubutazatandukana mu gihe babonye yujuje ibyo bifuza byose.
Ntibizagutangaze cyane kubona umusore n’umukobwa bamaranye igihe kinini bakundanye nyamara nyuma bikarangira umusore ahisemo undi mukobwa babana. Ibi birashoboka cyane kuko burya mu mibanire y’abakundana igihe cyose bamarana baba bigana mu mico no mu myifatire kandi buri wese mu buryo bwa bucece.
Birashoboka kandi ko burya mu rukundo umwari ashobora kwisanga afite bimwe mu bishobora gushimisha umusore gusa nyamara ariko atari byo by’ingenzi umusore yamwifuzagaho kugira ngo bazabana akaramata.
Ibi ni bimwe mu bintu by’ingenzi bishobora gutuma umwari runaka yambikwa impeta y’akaramata n’umukunzi we nkuko Ghafla dukesha iyi nkuru babyanditse :
1. Burya abasore bose bifuza umwari uzi kubana neza n’abandi kandi yubaha abakuru n’abato by’umwihariko atibagiwe umuryango w’umusore wamwambitse impeta. Ubusanzwe burya abasore/abagabo bakunda cyane umubyeyi wabo w’igitsinagore, kugira ngo rero umukobwa ashobore gusigasira urukundo rwe n’uwo bashakanye, bisaba kumwubahira ababyeyi ndetse n’inshuti muri rusange.
Fata umwanya wo kwita kuri mama we utamubuza kumusura, igihe agize ikibazo, mwumve mbese wubake ubushuti budasanzwe hagati yawe nawe cyane cyane mu gihe mutuye kure y’ababyeyi be.
2. Kimwe n’undi muntu wese, by’umwihariko burya muri kamere y’abasore/abagabo, bikundira cyane kubahwa. Niba uri umukobwa wiyubaha ndetse ukubaha n’umukunzi wawe mu buryo bwose bushoboka, bizatuma yumva agukeneye cyane mu buzima bwe bitume aterwa ishema no kwambikana impata nawe.
Aha bisaba umwari uzi gutega amatwi umukunzi we akamuha umwanya kandi akamugira inama zifatika bikoranywe kumwubaha. Umwari agomba gukora ibishoboka byose kugira ngo yereke umusore w’inshuti ye ko amwubaha.
Kubaha umuntu ntibivuze kumutinya kandi burya kumvira ndetse no kwicisha bugufi ni ingenzi cyane mu rukundo by’umwihariko rw’abifuza kubana.
Icyakora si umusore gusa usabwa ibi kuko bisanzwe bizwi ko kuva isi yaremwa umugore nawe ari umutima w’urugo, bityo nawe akeneye kwitabwaho mu buryo bwose bushoboka.
3. Abasore ntibakunda umwari ushaka kwigaragaza uko atari yisiga cyane by’umwihariko agamije kwihindura uruhu karemano. Ubwiza bw’umwimererwe ni ingenzi cyane ku mwari nubwo ab’iki gihe bamwe batabikozwa cyane ko burya nibwo bugaragaza ubwiza waremanywe nyirizina butavangiye.
Uretse no kuba kwisiga cyane bishobora guhindura imimerere karemano y’umwari, burya binangiza uruhu ibintu bigira ingaruka cyane cyane nko mu gihe habayeho kubyara umugore abazwe (bigorana mu gihe cyo kumudoda).
Aha umwari asabwa guharanira ubwiza bwe karemano kuko burya nibwo bugaragaza nyirizina uwo ari we. Nubwo muri iyi minsi ari ibintu bigoranye ku bakobwa bamwe na bamwe ariko burya niko byakagenze kuko abasore bose badakunda abari bihinduye uruhu.
Birashoboka ko nawe hari indi nama wagira umwari ubereye u Rwanda kugira ngo dukomeze kubaka umuryango nyarwanda uzira amakemwa, yisangize inshuti zawe wandika hasi ahabugenewe.
Daniel MUKESHIMANA/Umubavu.com


text:
Itorero ni umugeni wa Yesu Krisito Rev SEBUGORORE Henry
Itorero ni umugeni wa Yesu Krisito. Bisobanura ko itorero ari ikintu cye bwite ntawundi barisangiye. Nkuko umugeni umwe adashobora kugira abakwe babiri ni nako itorero naryo ritabibasha.
IBINTU BIKWIYE KURANGA UMUGENI WA KRISTO
1. Umugeni wa Krisito agomba guhora yiteguye kandi ari maso
Umugani w’abakobwa cumi nicyo usobanura. " Icyo gihe ubwami bwo mu ijuru buzagereranywa n’abakobwa cumi bajyanye amatabaza yabo bajya gusanganira umukwe. Ariko muri abo cumi, abatanu barabapfu, abandi batanu barabanyabwenge. Abapfu bajyanye amatabaza yabo ntibajyana n’amavuta, ariko abanyabwenge bo bajyana amavuta mu mperezo zabo hamwe n’amatabaza. Umukwe atinze bose barahunikira barasinzira, ariko n’ijoro mu gicuku habaho urusaku ngo umukwe araje nimusohoke mumusanganire ! Matayo 25:1-13
Nkuko Bibliya ibigaragaraza, Krisito afite umugambi wo kuzaza gutwara umugeni we mu ibanga rikomeye, nta munsi cyangwa igihe yavuze, Mariko 13:32-37.
2. Umugeni wa Krisito agomba gushaka imirimo izamuherekeza
Yohana ari ku kirwa cy’i Patimos yabonye umugeni atashye mw’ijuru avuye ku isi, abwirwa aya magambo: " Tunezerwe, twishime, tuyihimbaze, kuko ubukwe bw’umwana w’intama busohoye, umugeni we akaba yiteguye, kandi ahawe kwambara umwenda w’igitare mwiza, urabagirana utanduye, kandi uwo
w’igitare mwiza ni wo mirimo yo gukiranuka y’abera, ibyah 19:7-8.
Umugani w’italanto nawo werekana ko ibyo dukora tugomba kubishishikarira, kuko aribyo bizaduhesha ingororano ku Mana, Mt 25:14-30.
3. Umugeni wa Krisito agomba kutabaho umugayo cyangwa ikizinga
Intumwa Paulo yandikira Abakorinto mu rwandiko rwe rwa 2 yagize ati: "Kuko mbafuhira ifuhe ryo mu buryo bw’Imana, kuko, nabakwereye umugabo umwe ariwe Krisito, kugira ngo mubashyingire mumeze nk’umwari utunganye ", 2 Abakorint 11:2.
Mu rwandiko rw’Abefeso, Paulo avuga andi magambo agira ati: " Bagabo mukunde abagore banyu nk’uko Krisito yakunze itorero akaryitangira, ngo aryeze, amaze kuryogesha amazi n’ijambo rye, aryishyire rifite ubwiza, ridafite ikizinga cyangwa umunkanyari cyangwa ikintu cyose gisa gityo, ahubwo ngo ribe iryera ridafite inenge
Abefeso 1:4; 5:25-27.
4. Umugeni wa Krisito agomba gukunda Krisito
Nkuko umugeni agira urukumbuzi rw’umukwe no kumukunda urukundo ruhoraho, ni nako Itorero rihamagarirwa gukunda Krisito. Kandi nkuko umukwe n’umugeni bahura umunsi w’ubukwe, Itorero rizahura na Krisito rivuye ku isi, Ibyah 19:6-7. Uwo munsi itorero rizahabwa ibyo ryiringiye, ribone ibyo ryagiriye amatsiko igihe kirekire, 1 Abakorint 2:9.
Mu gitabo cy’indirimbo ya Salomo 1:2, umugeni asingiza umukwe agira ati: " Ansome no gusoma k’umunwa we, kuko urukundo ankunda rundutira vino." Hepfo mu gice cya 2 umurongo wa 3, umugeni ati: " Nk’umutapuwa mu biti byo mu ishyamba, niko umukunzi wanjye ameze mu bahungu. Nicaye munsi y’igicucu cye nezerewe cyane, amatunda ye yarandyoheye. Umukunzi yanjyanye mu nzu y’ibirori, n’ibendera rye ryari hejuru yanjye, ariryo rukundo."
Ku gice cya 2:8 ind ya Salomo, umugeni " Ndumva ijwi ry’umukunzi wanjye, nguriya araje, aje asimbuka udusozi. Umukunzi wanjye ameze nk’isha cyangwa ishashi y’impara. Nguyu ahagaze inyuma y’inzu, arungukira mu tuyunguruzo tw’idirisha.
Mu gice cya 5: 9, abakobwa b’i Yerusalemu babaza umukobwa w’umushulami ( Nyirarukundo) bati, tubwire umukunzi wawe arusha abandi iki ?
Ku murongo wa 10, umugeni asubiza asingiza muri aya magambo: " Umukunzi wanjye arera kandi akeye mu maso, ni inyamibwa iruta abantu inzovu. Umutwe we ni nk’izahabu nziza cyane, umusatsi we uratsibye, urirabura nk’intuntu ( urirabura cyane). Amaso ye ameze nk’ayinyana ziri ku migezi, zonse amata zigashisha. Mu misaya ye hameze nk’akarima k’imibavu hararambutse, ...
Mu gice cya 6 umurongo wa 3 akomeza agira ati: " Ndi uwo umukunzi wanjye na we ni uwanjye".
5. Umugeni wa Krisito agomba kugandukira Krisito
Kuganduka ni hame rireba abagore bose. Intumwa Paulo mu rwandiko yandikiye itorero ry’i Efeso, yagize ati: " Bagore mugandukire abagabo banyu nkuko mugandukira Umwami wacu, kuko umugabo ariwe mutwe w’umugore we, nkuko Krisito ari umutwe w’itorero ariryo mubiri we, ni nawe Mukiza waryo. Ariko nkuko itorero rigandukira Krisito, abe ariko abagore bagandukira abagabo babo muri byose ", Abefeso 5:22-24.
Ku murongo wa 32, w’iki gice, Paulo avuga ko ibyo asobanura aha, byerekeye Krisito n’Itorero. Ntimurabanyu rero ngo mwigenge, kuko mwaguzwe amaraso y’igiciro cyinshi.
6. Umugeni wa Krisito agomba kugaragaza ubwiza
Mu gitabo cy’indirimbo za Salomo, igice cya 6:4 mu gisingizo cya 5 umukwe yagize at : "Mukunzi wanjye uri mwiza nka Tirusa, urarimba nk’i Yerusalemu, uteye ubwoba nk’igitero cy’ingabo zigendana ibendera".
Mu gice cya 1:14-15, umukwe avuga ubwiza bw’umugeni na none yagize ati: " Umukunzi wanjye amereye nkagashandiko nk’uburabyo bwa Koferi, buba mu nzabibu zo muri Enigedi ".
"Umukunzi wanjye we, uri mwiza, ni koko uri mwiza, amaso yawe ni nk’ay’inyana."
7. Umugeni wa Krisito agomba kuba afite iby’ umurimbo byinshi kandi bikwiye
Krisito yatanze ubutunzi bwinshi kugira ngo umugeni we arimbishwe.
Muri Yesaya 61:10-11 hagira hati: " Nzajya nishimira Uwiteka cyane, umutima wanjye uzajya unezererwa Imana yanjye, kuko yanyambitse imyambaro y’agakiza, akamfubika umwitero wo gukiranuka, nkuko umukwe arimba akambara ikamba, kandi umugeni arimbishwa iby’umurimbo bye, nkuko ubutaka bumeramo umumero, kandi nkuko umurima umeramo imbuto zawuhinzwemo, niko Umwami Imana izameza gukiranuka n’ishimwe imbere y’amahanga yose, Yesaya 61:10-11".
8. Umugeni wa Krisito yarakowe, kandi gusaba no gukwa byarabereye i Gologota, Yesaya 25:6
Inkwano yatanzwe ifite agaciro, 1 Petero 1:18. Impeta ya " fiancaille " ni Umwuka wera, Yoh 14:17; Abefeso 4:30.
9. Ubukwe bwa Krisito n’umugeni buzabera muri Yerusalemu nshya, Ibyah 21:1-4; 27.
10. Ku batumirwa byose byariteguwe. Amapfizi n’inka zibyibushye, Mt 22: 4
Hahirwa abatorewe gutaha ubukwe bw’umwana w’intama. " Kandi ati: " Ayo ni amagambo y’ukuri kw’Imana", Ibyah 19:9.
Rev SEBUGORORE Henry


text:
Umumaro wo kwemera ubushake bw’Imana - Joyce Meyer
Habayeho umusore muto wari ukennye cyane, ariko afite icyifuzo cy’inkweto. Yari ahagaze imbere ya depot y’inkweto, yambaye ibirenge, ashishira kubera imbeho. Umugore wari mu idirishya rya depot amubaza igituma ahagaze ahongaho, wa mwana asubiza uwo mugore ati “Mama, nari ndimo gusaba Imana umuguru umwe w’inkweto!”
Umugore yinjiza umwana mu iduka, amwozaho umwanda wari umuriho ku birenge, amwambika amasogisi mashya n’inkweto. Uwo mwana yakozwe ku mutima n’impuhwe z’uwo mugore, maze ni ko kubaza uwo mugore ati “Mama, uri umugore w’Imana?” Yatekereje yuko ubwo amweretse izo mbabazi zingana zityo agomba kuba afitanye isano n’Imana!
Iyi nkuru ni urugero rwiza rugaragaza kugendera mu rukundo icyo ari cyo. Kandi intego yacu nk’Abakristo ni ukugaragaza urukundo rw’Imana kugira ngo abantu babone Yesu uri muri twe.
Byose bihera ku gusangira!
Matayo 26:26 haranditswe ngo “Yesu afata umutsima arawushimira, arawumanyura ahereza abigishwa be arababwira ati ‘Nimwakire muryeho, uyu ni umubiri wanjye.’” Birashimishije kubona Yesu ashimira umutsima, akawumanyura maze agahereza abigishwa be. Akensi aya magambo tuyasoma iyo twenda gusangira igaburo ryera, kugira ngo atwibutse igitambo cya Yesu ku bwacu. Kandi nk’uko yamanyuye umubiri we, natwe ni ko tugomba kumeneka kugira ngo tubashe kumukorera.
Usanga tudakunda kwemerera Imana ngo itumene, ariko mu by’ukuri ni ikintu cyiza. Nawe se, iyo tuvutse ubwa kabiri tuba tubaye imbuto z’ishusho y’Imana, I ibikenewe byose ngo tumere nka Kristo, kandi dukunde abandi nk’uko na we adukunda. Ariko twese dukeneye ko Imana ikora umurimo mu mitima yacu, kugira ngo tugendere mu rukundo.
Umuntu wese agira ibice bitatu: umwuka, umutima n’umubiri. Iyo twakiriye Kristo nk’Umukiza wacu, Umwuka Wera araza agatura mu mitima yacu. 1 Petero 1:23 haranditswe ngo "Mwavutse ubwa kabiri, mutabyawe n’imbuto ibora ahubwo mubyawe n’imbuto itabora ari yo jambo ry’Imana rizima kandi rihoraho.” 1 Yohana 3:9 hatubwira yuko nk’abizera, ubumana butuye muri twe".
Ariko tugomba gukura mu mwuka, kugira ngo imitima yacu, ubwenge n’amarangamutima bise na kamere ya Kristo. Ntitugomba gusenga Imana tuyisaba urukundo, kuko yamaze gushyira urukundo muri twe. Ahubwo tugomba gusenga tuyisaba kutwereka uko twagendera mu rukundo… kugira ngo tubashe gukora byose idushakaho maze urukundo rwayo rutembe ruva muri twe rugere kuri bose. Nitugenza dutyo, Imana izahangana n’ikintu cyose kiri muri twe kibasha kuzibira imbuto y’urukundo: ubwibone, kutababarira, kwikunda, intambara, ubwoba cyangwa indi myitwarire yose idakwiriye ab’Imana.
Bigenda gute kugira ngo umuntu ameneke?
Kumenwa n’Imana gutunganywa na yo nzi icyo ari cyo. Kera nagiraga ibibazo byinshi, nkaba umuntu udakorwaho kandi ugira umushiha. Hari ibintu byisnhi ntasobanukirwaga, bitewe n’uko nari naratotejwe, bigatuma numva yuko gusharira ari byiza bityo sindeke hari umuntu wese unkoraho. Aho kugira ngo numve yuko ari jyewe ufite ikibazo, numvaga abandi ari bo bafite ibibazo.
Ndibuka nsenga cyane nsaba Imana ngo ihindure umugabo wanjye Dave, kuko numvaga yuko namera nk’uko nshaka ari bwo nzishima. Ariko igihe kimwe Imana yavuganye n’umutima wanjye, irambwira iti "Dave si we ikibazo!" Nanjye nasubije Imana nti "None se ikibazo ni nde? Ni jyewe na we tubana gusa. Ushatse kuvuga iki uvuga ko Dave atari we kibazo?" byari bikomeye kumenya yuko ari jyewe kibazo, ariko iryo ryari itangiriro ryo gukora kw’Imana ibyo yashakaga gukora mjri jyewe.
Yesaya 64:8 haranditswe ngo "Uwiteka, uri Data; turi ibumba nawe uri umubumbyi, kandi twese turi umurimo w’intoki zawe" (AMP). Ubwo nari nkifite umutima ukomeretse ntakunda ko hari uwanyegera, nakundaga Imana kandi numva nshaka kubaho ku bwayo, ariko nagombaga kuyiha uburenganzira bwo kunyiharira ngo intunganye nk’uko ishusho yayo iri. Nagombaga kuyiha! Natangiye gusenga amasengesho ateye atya ngo "Mana, kora icyo ushaka gukora cyose mu buzima bwanjye ngo umpindure. Ndi ibumba, uri umubumbyi. Abaroma 8:29 haravuga ngo wanteguriye kera gushushanywa n’ishusho ya Kristo, nanjye ndashaka kuba uwo wifuza!”
Urugendo ntirwari rworoshye, ariko mvugishije ukuri ibihe bikomeye nanyuzemo mu buzima bwanjye byambereye umugisha kuko Imana yabikoresheje kugira ngo inyiyegereze nanjye nyimenye by’ukuri, inkuze mu buryo bw’umwuka. Uwo ni wo muteguro ifite ku bana bayo bose.
Ndashaka kugusubizamo imbaraga uyu munsi, ngo wihererane n’Imana ushake mu Ijambo ryayo amasezerano ifitanye nawe. Izere ubwenge bwayo, ukore ibyo igutegeka gukora. Niwizera Imana ukayemerera kukumena, iragutuganya iguhindure icyo yakuremeye kuba. Umubumbyi araguhindura umurimo utangaje w’intoki ze!


text:
Iyo ntejereje ko kera Kristo ataradupfira,ntari mu bwoko Bw’Imana, nkibuka ko ntaramumenya nta burenganzira narimfite ku masezerano Bintera guha agaciro kuba NKIJIJWE, no gushikama mubuntu n’imbabazi bibonerwa mu gakiza gusa
Iyo mbitekereje numva ntakindi nakora ngo nereke Data ko mbiha agaciro uretse KWAMAMAZA UBWAMI BWE! Ntitaye ku kiguzi cyose byansaba.
Wowe iyo ubitekereje wumva wakora iki?
1Petero 2:10 Kera ntimwari ubwoko ariko none muri ubwoko bw’Imana. Kera ntimurakababarirwa ariko none mwarababariwe.
Pastorviva.pcm@gmail.com POWER OF CHANGE MINISTRIES®


text:
Kigali : Umuramyi Rene Patrick yakojeje Satani isoni mu gitaramo yise” Urugendo rw’ urukundo “- Amafoto
Yanditswe na Imanishimwe Dieudonne September 6, 2017
Umuramyi Rene Patrick ukorero umurimo mu Itorero rya Amour de Jesus ku cyumweru Tariki ya 03 Nzeri 2017 , yakojeje Satani isoni mu gitaramo yise “ Urugendo rw’ urukundo “ […]
Umuramyi Rene Patrick ukorero umurimo mu Itorero rya Amour de Jesus ku cyumweru Tariki ya 03 Nzeri 2017 , yakojeje Satani isoni mu gitaramo yise “ Urugendo rw’ urukundo “ cyaranzwe n’ indirimbo zuzuye amavuta y’ Imana . yaririmbiye abitabiriye iki gitaramo yanafatiragamo amashusho y’ indirimbo zigize umuzingo we wa mbere zikubiyemo ubuzima bwe n’ amashimwe aha Imana
Rene Patrick , nyuma yo guca mu ishuli ry’ Imana aho yagiye ahura n’ ibigeragezo bitandukanye mu murimo w’ Imana aho bitari bimworoheye twavuga nko kuba rimwe narimwe yagendaga n’ amaguru , ubundi akambara inkweto zicitse n’ ibindi …. Ntibyamuciye intege ngo areke gukorera Imana .
Mu myaka isaga 7 uyu muhanzi akaba n’ umuramyi uririmba indirimbo zihimbaza Imana yakojejej satani isoni kuburyo bukomye akora igitaramo gikomeye anafata amashusho y’ indirimbo zigize Album ye yambere yise “ urugendo rw’ urukundo ” ikubiyemo ubuhamya bwe n’ amashimwe y’ ibyo Imana yamukoreye abicishishije mu ndirimbo nka Halleluya , yaranyuze , I love u , uko wahoze , arankunda, agakiza , Emmanuel ……
Rene Patrick ,ubwo igitaramo gikomye yari yise “urugendo rw’ Urukundo “ yanafatiragamo amashusho yakoze mu buryo bwa Live cyari kigeze ku musozo wacyo yaganiriye n’ ikinyamakuru IBYIRINGIRO.RW kimubaza uko ameze nuko yabonye igitarmo yakoze yagize ati :” Ndashima Imana cyane yabanye nanjye muri iki gitaramo , ndashimako yampaye abantu bamfasha , nkuko twari twabibatangarije iki gitaramo cyarimo no gufata amashusho mu buryo bwa Live ubu hagiye gukurikira gutunganya amashusho abafashe ni birangira ni bwo nzamurikira abanyanda album Dvd yanjye “
Abajijwe kubijyanye n’ ubuhamya yagiye atanga ubwo yaririmbaga nko yavuze rimwe narimwe yagenda n’ amaguru , ubundi akagenda yambaye Inkweto zitobotse ……. Yasubije agira ati :” nanyuzagamo nkabaha ubuhamya bwange kuko muri iyi myaka 7 ubwo natunganya Album yanjye nahuye n’ ishuli ry’ Imana rikomye kuko ntibyari binyorohe harigihe nageze guhere muri 2012 Imyambaro iba micye , nambara inkweto zitobotse , nkajye ngenda n’ amaguru rimwe narimwe mvuye mu murimo w’ Imana ….. ariko ibi byose naciyemo ntibyigeze bihagarika umubano narimfitanye n’Imana nasoza nsa umuntu waba uruguca mu buzima bukomeye nkubwo naciyemo ko yakomera agashikama ko Imana akorere yizera izamugirara Neza “
Rene Patrick n’ umuramyi , umuhanzi akaba n’umwanditsi w’ indirimbo zihimbaza Imana yagaragaje ubuhanga budasanwe mu gitaramo cye cyambere akoze ari wenye gikora ku mitima ya benshi bataha buzuye ubwiza bw’ Imana bacyesha kuramya no guhimbaza Imana mu gitaramo yise “Urugendo rw’ urukundo” .
Amafoto : Imanishimwe Dieudonne
IBYIRINGIRO.RW


text:
Nkuko twabitangarijwe na capita mushya Bitegeka Jerome wasimbuye uwari capita Samvura Claude ari nawe wafatanyije na Ingenieur Deo, ngo byari kuwa kane tariki 2 Ukuboza ubwo abakozi bubakaga aya mashuri na Ingenieur bari bagiye guhembwa ku murenge wa Rukomo, ariko bakabona bari kubyigana n’abantu batigeze babona ku ishantiye, bakeka ko bitabiriye inama ya Gitifu. Batangiye guhembwa babona amafaranga bari guhabwa ntaho ahuriye n’ayo basanzwe bakorera, kuko umufundi- usanzwe ukorera 2500F yari yandikiwe 1500F, naho abafundi basanzwe bakandikirwa 1200F aho kuba 2000F.
Nyuma yo kuvumbura ko abantu baje guhembwa bamwe batigeze bakora, ewe n’abakoze bamwe bari barahawe imibyizi myinshi ku buryo yarengaga iminsi bakoze, maze abandi bakomeza kwibaza niba abo barakoraga nijoro. Mu bari ku rutonde mu buryo budasobanutse harimo murumuna wa Ingenieur Ubarijoro Theophile, Uwimana Alphonse utarigeze akora n’umunsi n’umwe, Bampire, na Mukurarinda. Abarenganaga bataeye hejuru, maze ubuyobozi bw’umurenge butangira gukora iperereza, babasha gufata abagize uruhare mu kunyereza umutungo uteri uwabo bose uko ari barindwi maze bashyikirizwa ubutegetsi. Barashinjwa umutungo ungana n’amafaranga agera ku ibihumbi 130 y’u Rwanda.
Nkuko bitangazwa na bamwe mu barium bamaze igihe bahakora, iki kigo cyaranzwe n’abayobozi babi bashimishwaga no kukinyunyuza gusa batitaye ku iterambere ryacyo, ku buryo no kugeza n’uyu munsi abayobozi bashya bari kurwana no kwishyura amadeni yatewe na bagenzi babo banyerezaga umutungo mu buryo budasobanutse, maze bamara gukuramo kimwe cya cumi (1/10) gakigemdera. Umuyobozi mushya w’iki kigo cya ES BISIKA, Philbert yadutangarije ko agiye gukora ibishoboka byose afatanyije n’abo bakorana bagahindura isura y’ikigo mu rwego rwo kuzamura ireme ry’uburezi muri rusange. Ibi akaba yarabitangiriye mu gishyiraho gahunda yo kwiga mu kiruhuko mu rwego rwo gufasha abanyeshuri gusubiramo amasomo baba batarasobanukiwe no kwiga amasomo baba bazahura nayo mu mwaka ukurikira. Directeur Philbert akaba asaba abarimu be kwihanganira ingaruka z’ibibazo nk’ibi n’ababyeyi barerera muri icyo kigo by’umwihariko babafasha abana babo kubona ibikoresho no kuborohereza gukurikirana aya masomo kuko ari ingenzi.
Issa Twahirwa


text:
Kuri uyu wa gatanu tariki ya 27 Mutarama 2017 mu Karere ka Gicumbi hashojwe amahugurwa y’Abagize Inteko y’Abunzi ku Kagari no ku murenge bangana na 910, Abanyamabanga Nshingwabikorwa b’Utugari n’Imrenge ndetse n’Abakozi bashinzwe Irangamimerere na notariya mu mirenge 151 bose hamwe akaba ari 1061.
Aya mahugurwa yakorewe mu mirenge yose 21 yateguwe ku bufatanye n’Umuryango Mpuzamahanga ukomoka mu gihugu cy’u Bubiligi witwa RCN JUSTICE ET DEMOCRATIE, Ni mu rwego rwo gushyigikira no guha ingufu Ubutabera bwegerejwe abaturage mu gihugu cyacu cy’u Rwanda ndetse no kongerera ubushobozi abatanga ubutabera ndetse n’ababuhabwa ari bo baturage bajya bagirana ibibazo.
Nk’uko byatangajwe na Bwana MUTEBUTSI Obed Ushinzwe imibanire myiza muri uyu muryango ngo icyo bakora mbere na mbere ni uguhugura izi nzego 2 zavuzwe haruguru bazumvisha ko Atari inkiko zica imanza ahubwo ari inzego zigomba kunga ababa bagiranye ikibazo cyo kutumvikana. Yakomeje avuga ko nyuma y’amahugurwa bakurikizaho gahunda y’ubujyanama (Coaching) bareba niba izi nzego zahuguwe zishyira mu bikorwa ibyo bahuguriwe gukora. Ikindi ngo bakora ni ikiganiro cyitwa “Tugane abunzi kinyuzwa kuri radiyo gisobanurira abaturage uburyo inteko y’abaunzi ikora, bakanakora ibiganiro mu tugari aho muri Gicumbi bamaze kujya mu tugari 27.
Ku ruhande rw’abahuguwe ngo aya mahugurwa bayungukiyemo byinshi kuko hari ibyo batakoraga kuko batari babizi bityo ubu bakaba bagiye kubikosora.
Mu ijambo rye risoza aya mahugurwa, Umuyobozi w’Akarere Wungirije Ushinzwe Imibereho Myiza y’Abature Madame Charlotte BENIHIRWE yashimiye RCN J & D ku gikorwa cyiza cyo kongerera ubushobozi izi nzego. Yasabye abahuguwe guhora barangwa n’ubunyangamugayo abaturage babatoye bababonanye ababwira ko batagomba kubwiyambura. Ikindi yababwiye ngo ni uko igihugu cyacu nacyo kizi neza akamaro kabo bityo kikaba kigenda kibafasha mu mikorere yabo aho bafite itumanaho bahamagaranaho ku buntu, ubwisungane mu kwivuza ndetse no mu gihe gito ikaba igiye kuzabagezaho amagare azajya abunganira mu kazi kabo. Yashoje ashimira abahuguwe bose uburyo bitwaye mu mahugurwa kandi abashimira ubwitabire bwagaragaye ibi bikaba bitanga icyizere cy’umusaruro mwiza.
MUTUMWA Vincent
Public Relations, Media and Communication Officer
Gicumbi District
Tel: +250 789480490
E-mail: mutumwa.vincent@gicumbi.gov.rw


text:
Ibi yabigarutseho mu itangizwa ry’ukwezi kwahariwe imiyoborere myiza mu Murenge wa Butare mu karere ka Rusizi, kuwa Gatatu w’iki cyumweru tariki 14 Nzeri 2016.
Meya Harerimana yavuze ko abaturage bakwiye kugira impungenge zo kujya mu Burundi abasaba kubanza kubitekerezaho byanarimba bakabireka aho kugira ngo bazirengere ingaruka bishobora kubagiraho.
Yagize ati “ Kujya mu Burundi nta we ubibabujije ariko mwirinde, ni ukujyayo mwabanje kubitekerezaho. Muzagende mumeze nk’uruvu. Muzarurebe iyo rujya kwambuka umuhanda akenshi barugonga rukiri kwibaza, ngende se cyangwa ngaruke, imodoka ikarinda irugonga rukiri muri ibyo. Mwebwe rero muzajye mwibaza ibyo mukiri mu rugo iwanyu ntimuzabyibaze mwageze kuri Ruhwa[umugezi utandukanya ibihugu byombi]. ”
Yakomeje agira ati “ Hanyuma nufata umwanzuro wo kuhatemberera, ujyeyo nyine wafashe icyemezo ko ibiri bukubeho ubyirengera. Ni ukujya ahantu uziko hashobora kuba hari ikibazo, ugomba guhitamo wabona bitari ngombwa cyane ibikujyanyeyo ukabyihorera kubera ko nujyayo bakagufata bazagushinja ibinyoma.”
Bamwe mu baturage baturiye hafi y’umupaka w’u Rwanda n’u Burundi bavuga akenshi ko bajya mu Burundi bagiye guhinga imirima bafiteyo ndetse no gusura abavandimwe n’incuti.
Irankunda Naason ati “ Bamwe na bamwe bajya mu Burundi guhinga imyumbati n’ibishyimbo mu mirima yabo ariko kubera umutekano mucye, muri iyi minsi ntabwo ari benshi bajyayo.”
Ntirivamunda Evariste avuga ko akunda kujya mu Burundi gusura umuryango we ndetse no gukora iyindi mirimo itandukanye.
Ati “ I Burundi turaturanye, hari abo twashyingiyeyo, hari abasura imiryango yabo, hari abahingayo ariko gahunda ya Leta iriho ubu ngubu umuntu ajya i Burundi abanje kwerekana ibyangombwa n’impamvu y’urugendo kuko hari abantu bashyizwe ku mupaka babigenzura. Ibibazo by’umutekano muke birahari. Mfite bashiki banjye najyaga njya kubasura ariko ubu ngubu bavuze ko umutekano umeze nabi ntabwo mperuka kujyayo.”
Muri Kanama uyu mwaka, uwitwa Kwizera Jean utuye mu Murenge wa Bugarama yarashwe mu ivi n’abantu avuga ko bari baturutse i Burundi banyuze mu mugezi wa Ruhwa.


text:
Abari n’abategarugori bo mu Karere ka Gakenke bibumbiye muri Koperative ya ‘Kunda Umurimo’ ikora ubukorikori, barahamya ko gukorera hamwe bimaze kubafasha ‘kwigira nyako’ mu gihe mbere ngo babonaga ikibeshaho n’imiryango yabo ari uko babanje guca incuro.
Iyo koperative ikorera mu Kagari ka Muhororo ko mu Murenge wa Cyabingo ho mu Karere ka Gakenke.
Indangabihe yabo ipanze ku buryo kuva ku wa Mbere kugeza ku wa Gatanu bahurira mu bikorwa by’ubukorikori birimo ubudozi bw’ibikapu bikenerwa n’abagore, gukora amaherena, gukora mu giti cy’umusave amoko atandukanye y’imitako irimo inyoni, ibikomo n’ibindi no kongerara agaciro igicuma binyuze mu kugitakisha amasaro.
Hirya y’ubwo bukorikori, abo bari n’abategarugori bahurira mu bworozi bw’inkoko bakorera hamwe aho ngo ubu bafite inko 450.
Nubwo bigaragarira usuye bariya bategarugori ko bihagazeho; urebye uko basa n’ibyo bakora, bo bahuriza ku kuvuga ko batarishyira hamwe buri wese yabagaho mu buzima busuzuguritse ntawe ashobora kugira icyo yigurira atabanje guca incuro.
Uwamaliya Parfine agira ati “Mbere umuntu wasanga no kubona isabune bimugoye no kubona amavuta yo kwisiga ugasanga ni ikibazo; ubwo rero nahingira magana tanu no kugura isabune bikanga, kugura umwenda byo ntibishoboke.”
Inzira yo ‘guhumuka’
Izubarirashe.rw twabasuye, batugaragariza ko impanuro bahawe n’ubuyobozi hamwe n’imiryango itegamiye kuri Leta ku kwishyira hamwe no kwihangira imirimo, zabahumuye bityo batekereza ku gukoresha ubwenge bwabo bahereye ku mahirwe abegereye.
Nyirabagwaneza Epiphanie, umuyobozi wa Koperative ‘Kunda Umurimo’, agira ati “Izo nama navuga ko zaduhumuye, koperative yatumye twiteza imbere, dufunguka mu mutwe tunakinyuka gukorera ku ntego.”
Abo bagore ntibahisha kugaragaraza ko gutera imbere kwabo babikesha kwigira ku bandi, binyuze mu kwitabira amamurikagurisha agenda abera hirya no hino mu gihugu.
Benshi muri abo bagore bize amashuri atandatu abanza gusa. Uwize menshi yagarukiye mu mashuri yisumbuye na we ntiyarangiza. Bajya kwihuriza muri koperative buri wese yishatsemo ibihumbi mirongo 30 nk’umugabane shingiro maze bayashora mu bworozi bw’inkoko n’ubukorikori.
Ikintu cy’amafaranga make bakora kigurishwa ibihumbi bitatu mu gihe icya menshi kigeza ku bihumbi mirongo itatu. Ubuyobozi bwa koperative yabo butangaza ko bufite “mu isanduku miliyoni eshanu zidakorwaho.”
Bakorana na za banki
Nk’uko bitangazwa n’abibumbiye muri Koperative ‘Kunda Umurimo’ ngo kimwe mu bibatera ishema ni uburyo basigaye bakorana na za banki n’ibigo by’imari iciriritse; ibintu ngo mbere bumvaga biri kure nk’ukwezi.
Nyirabagwaneza Epiphanie agira ati “Mbere numvaga ko kwizigama bitareba umunyacyaro, naravugaga nti ‘Ese ko hizigama ufite amamiliyoni, jye ubu birandeba?’ ariko ubu nzi ko niba nkoreye ibihumbi 50, makumyabiri ndayagura ibikoresho andi ibihumbi mirongo itatu nyashyire kuri banki.”
Uyu mubyeyi yungamo ati “Ubu kuri konti mpafite ibihumbi 200, hiyongeyeho n’indi mitungo irimo ingurube, inkoko n’inka byose bifite agaciro k’asaga miliyoni ebyiri: ayo ni amafaranga menshi cyane, agirwa na bakeya mu cyaro!”
Uretse kuba bageze ku ntera yo gukorana n’ibigo by’imari, abategarugori bibumbiye muri Koperative ‘Kunda Umurimo’ bagaragaza ko gukorera muri iyo koperative bimaze kubageza ku rindi terembere aho abenshi bahuriza ku kuvuga ko nta cyo bakenera ngo babure kucyiha.
Uwamaliya agira ati “Inka mfite ni iyanjye nayiguze muri ibi, naguze umurima w’ibihumbi 300, mituweli biranyorohera kuyishyura, umwenda nshaka ndawigurira; sinshobora guhangayikira igitegenge mpita nkigura, ubu umugabo ndamutungura nkamwambika nkanibuka kwizigamira muri SACCO.”
Mu ntumbero bafite, bavuga ko bashyize imbere gukomeza gushyigikira gahunda Leta yatangije yo kugeta imbere ibikorerwa mu Rwanda, bakaba bavuga ko icyo bashyize imbere ari ukongerera agaciro ibyo bakora.
Imbogamizi
Ikibangamira bariya bagore nk’uko babitangaza, ni uko ngo bakorera kure y’umuhanda nyabagendwa; ibintu ngo bibangamira abakiliya babo iyo baje kubagurira ibyo bakora. Bavuga kandi ko bakeneye gukorera ingendo shuri mu bihugu bifite ubukorikori bwateye imbere kugira ngo bige uko barushaho kunoza ibyo bakora.
Kugera magingo aya koperative ‘Kunda umurimo’ igizwe n’abari n’abategarugori 21, bavuga ko isoko ry’ibyo bakora barifite mu gihugu hose by’umwihariko mu Turere twa Nyamagabe, Karongi na Musanze.


text:
Ashley yatangaje ko yamaze gutandukana burundu na Kwizera Pierrot ukina muri Rayon Sports, ahubwo akaba yinjiye mu rukundo n’umuhanzi Sat B, Umuhanzi w’Umuraperi mu Burundi. Abakurikirana iby’urukundo rwari hagati ya Pierrot na Ashley ntibaremera ko aba bombi baba baratandukanye. Sat B na Ashley basigaye barebana akana mu jisho Icyakora amagambo abahanzi Ashley na Sat B bamaze iminsi bandika ku mbuga ...Read More »
Gushaka Umukunzi
Amakosa 5 akomeye atuma urukundo rusenyuka>
Hari ubwo usanga abantu bakundana by’ukuri ndetse urukundo rwabo rukomeye ariko amakosa amwe n’amwe ugasanga ararusenye burundu. Menya ayo makosa kugirango utazayagwamo, urukundo rwawe na we rugasenyuka utabizi cyangwa utabishaka. Dore amwe muri ayo makosa: Kumva ko uzategeka uko ukundwa Akenshi hari abantu bumva ko bagomba kwishyiriraho uko bakundwa bigasa nkaho gukundwa kwabo aribo bagomba kubigiramo uruhare gusa. Aha rero ...Read More »
Musore dore ibintu 10 bizakwereka ko umukobwa yamaze ku kwikundira birenze igipimo “REBA HANO”
Mu rukundo biragoye cyane kubona umukobwa yabwiye umuhungu ko amukunda, iyo bigeze mu Rwanda ho noneho biba ibindi bindi kuko usanga umukobwa yashakana n’umusore adakunda kandi har’uwo yakunze agatinya kubimubwira kubera kwitinya no gukurikiza uko kuva mu myaka yo hambere byari bimeze kugeza ubu. Ni gake waganira n’umukobwa akakwereka ko agukunda cyangwa se yakwihebeye ahubwo asa nk’ubyirengagiza akajya abikwereka mu ...Read More »
Dore ibimenyetso byakwereka urukundo rw’ukuri ruzira uburyarya hagati yawe n’umukunzi wihebeye “REBA HANO”
Rimwe na rimwe hari igihe ugira umwaku cyangwa se amahirwe make ugakundana n’umuntu utakwitaho, ukaba wajya uhora ushidikanya niba urukundo agukunda ari urwanyarwo cyangwa ari ukubeshya, uyu munsi twaguteguriye ibimenyetso wareberaho ukamenya ko urukundo inshutiyawe igukunda ari ukuri. Ibyo bimenyetso 7 bizabikubwira ni ibi bikurikira: 1.Kuba yakwitangira mu buzima bwe akemera kuba yakirengera ingaruka zawe Umugore cyangwa umukobwa ukwishimira mu ...Read More »
Bidasubirwaho Safi Madiba Yamaze gutandukana n’uwari umukunzi we Parfine:INKURU IRAMBUYE>>
Urukundo rwaba bombi rwatangiye kumvikanana cyane mu matwi y’abanyarwanda ahagana muri 2015, kuva icyo gihe aba bombi bakomeje kugarukwaho mu itangazamakuru, bagaragaye kenshi bahuriye ahantu hanyuranye haba mu Rwanda, Parfine yaje gusura Safi ndetse n’i Burayi dore ko ari naho Parfine atuye kugera aya magingo. Kuri ubu amakuru atugeraho ni uko urukundo rw’aba bombi rwamaze gusa nk’uruhagaze nubwo nta n’umwe ...Read More »
Ndacyari isugi, umusore twemeranyije kuzarushinga akomeje kunsaba ko turyamana- Nkore iki?
Nitwa Consilie, mfite imyaka 26, ndi umukobwa uri mu rukundo ariko ndabona aho gushinga ahubwo rushobora kuyoyoka. Mbandikiye kuri Email yanyu yanyu ngirango muntambukirize ubutumwa bwanjye, ngisha inama, kuko mfite umusore dukundana, ubu twatangiye no kuganira iby’uko twabana umwaka utaha wa 2018, nta mushinga n’umwe twari twakora wenda ngo anyerekane mu muryango cyangwa abe yafata irembo, ariko ubu amereye nabi ...Read More »
Ese kuba isugi bisobanura kubura amahirwe yo kuryamana n’umuhungu? cyangwa njyewe nashaka kumva uburyohe bwo guhuza igitsina ?
Mu miryango myinshi y’abakirisitu, bigisha abana ba bo kwifata bagakomera ku busugi bwa bo kugeza igihe bazashakira, nyamara ibi ni ukuri kuko ni ko byakabaye. Ikibazo ni uko hari urwego umwana ageraho ugasanga atakigendera ku marangamutima cyangwa amabwiriza y’ababyeyi be, agatangira kwitwara uko ashatse. Ibi bituma abana benshi basigaye batakaza ubusugi kubera akenshi kugwa mu bishuko, kugira amatsiko wenda baterwa ...Read More »
Dore imyitwarire y’umuhungu ishobora gutuma abura umukobwa bakundana uko yaba ameze kose>>
Bamwe mu bahungu hari abo usanga batagira impano yo guhirwa no gukundwa n’abakobwa ndetse n’uwo bagerageje gukundana ntibarambane kubera imyitwarire itari myiza bagira imbere y’abakobwa. Bimwe muri ibi ngiye kukubwira byatuma abakobwa bose bagucikaho kabone nubwo waba hari uwo wari waremeje. Kumugereranya n’abandi: Umukobwa wese ntakunda umuntu umugereranya n’abandi bakobwa iyo muri kumwe cyangwa mu biganiro mugirana. Aba ashaka ko ...Read More »
Uko ugomba kwitwara mu gihe ukundana n’umusore ujunjamye wifuza ko muzabana ukamubera mutima w’ urugo mwiza “REBA HANO”
Abazi ibanga rikoreshwa mu rukundo bemeza ko gukundana n’umusore ucecetse cyane ntako bisa kuko iyo ugize amahirwe akagukunda agufata nk’aho ari wowe wenyine uri ku isi. Ku batabizi rero usanga bibabera umutwaro bakabura uko bifata kuko bene uwo musore aba ari umuntu bigoye kunezeza no kuba yakugirira icyizere. Urubuga elcrema rukunze gutanga inama ku bijyanye n’urukundo ndetse no ku mibanire ...Read More »
Dore amagambo meza y’urukundo wabwira umukunzi agahora yifuza kugumana nawe>>
Burya kwemererwa urukundo ntibihagije ngo ugende witurize ahubwo ujye wibuka ko mu rukundo haba hakenewe amagambo meza aryoheye amatwi buri gihe ugomba kubwira umukunzi wawe kugira ngo muhore mususurutse. Ni yo mpamvu buri gihe duhora dushaka ibyaduteza imbere mu rukundo ari nayo mpamvu ugomba kumenya amwe mu magambo wakoresha ukarushaho gushimisha umukunzi wawe. Dore urugero rw’amwe muri ayo magambo. 1.Aho ...Read More »


text:
Umugabo yarongoye umukobwa mwiza cyane ! Yaramukundaga cyane , umunsi umwe uwo mudamu we aza kurwara indwara y’uruhu , gahoro gahoro agenda atakaza bwa bwiza bwe ! Rimwe umugabo yari yasohotse yagiye mu rugendo , mu kugaruka akora accident , atakaza ubushobozi bwo kureba !
Hamwe no kuba ubuzima bwabo bwarakomeje nk’ibisanzwe , ariko ubwiza bwa wa mudamu bwaragiye burashira pe , wa mugabo utari ucyireba ibyo ntabyo yari azi , nta n’icyahindutse mu buzima bwabo , yakomeje kumukunda cyane knd n’umugore nawe yakundaga umugabo we cyane !
Umunsi umwe wa mudamu arapfa , umugabo arababara cyane , gahunda zose zirangiye yifuza kuva mu mugi bari batuyemo , umugabo bari baturanye aramubaza ati ni gute uzashobora kugenda wenyine ? Ko umudamu wawe ari we wagufashaga ? Umugabo aramusubiza ati : Ntabwo ndi impumyi , nigizeyo kugira ngo umudamu wanjye atababara , kuko iyo amenya ko ndi kureba uko ubwiza bwe bwashize yari kubabara cyane kurusha uko yababazwaga n’iyo ndwara ! Niyo mpamvu nigize nk’aho ntareba ! Yari umugore mwiza cyane , nashakaga ko yishima ubuzima bwe bwose !
INYIGISHO DUKURAMO
*Ni byiza rimwe na rimwe ko twigira impumyi no kwirengagiza ibiba kuri bagenzi bacu kugira ngo dukomeze kubaho twishimye !*
Tubane na bagenzi bacu neza tutareba ibibi byabo gusa , nudashimishwa na kimwe ariko uzashimishwe n’ikindi
Aka karimo isomo
Umugabo yarongoye umukobwa mwiza cyane ! Yaramukundaga cyane , umunsi umwe uwo mudamu we aza kurwara indwara y’uruhu , gahoro gahoro agenda atakaza bwa bwiza bwe ! Rimwe umugabo yari yasohotse yagiye mu rugendo , mu kugaruka akora accident , atakaza ubushobozi bwo kureba !


text:
Ubwo umunyamakuru wa IGIHE yasangaga aba baturage bavoma mu gishanga cya Rwabuye bamubwiye ko imiyoboro ibazanira amazi aho batuye ikimara gucibwa batakamniye ubuyobozi ariko ntibwabakemurira ikibazo.
Ancille Mukamusoni ati “Imashini zaje zikora umuhanda zitemagura amatiyo, icyo dusaba uyubobozi ni uko bwadusanira amatiyo tukongera kubona amazi meza, kuko ayo tuvoma mu kabande aba arimo inzoka, tuyavoma dufite ubwoba”.
Agnes Mukamanzi ati “Izi ngo zose zari zifite amazi, duhora tubaza bakatubwira ngo amazi azaza, ayo tuvoma mu kabande aba arimo imisundwe, haba harimo n’utuyoka kuko iyo uteretse ijerekani ukarebamo mu kanya ubona ubuyoka bwigoronzora. Turifuza kugira ngo tubone amazi, kuko bimaze igihe kirekire”.
Aba baturage bavuga ko amazi meza bari basanzwe bavoma hafi y’ingo zabo ndetse hari n’abari barayagejeje mu nzu zabo, bayegerejwe n’abihayimana b’abafurere b’Abafaransisikani batuye muri uyu murenge wa Mbazi.
Ubwo twabazaga aba bihayimana uko iki kibazo gihagaze, umwe muri bo utifuje ko amazina ye yatangazwa yabwiye IGIHE ko iki kibazo kikimara kuba bandikiye ubuyobozi bw’Akarere ngo bugishakire umuti, ariko hakaba hashize igihe kirekire kidakemuka.
Gusa yijeje abaturage ko bazakomeza kubakorera ubuvugizi umunsi ku wundi bakongera kubona amazi meza nk’uko byahoze.
Umuyobozi wungirije ushinzwe iterambere ry’ubukungu mu Karere ka Huye, Cyprien Mutwarasibo avuga ko yari azi ko iki kibazo cyakemutse ariko ngo bagiye kugikurikirana, gusa ntagaragaza igihe kizakemukira.
Mutwarasibo yagize ati “Abafurere twari twavuganye yuko ibyangiritse babisana, noneho bakatuzanira agaciro k’ibyo bakoreshseje tugafatikanya kureba uko twabishyura. Twibazaga ko Abafurere nka bene umuyoboro babikoze, ariko ubwo batarabikora turaza gukurikirana bikorwe”.
Ubuyobozi bw’akarere ka Huye buvuga ko kugeza ubu ibipimo by’ubushakashatsi byerekana ko abatuye aka karere bari ku kigereranyo cya 82% bafite amazi meza kandi batajya barenga metero 200 bajya kuvoma.
Abaturage bo mu kagari ka Gatobotobo bataka kubura amazi ni abatuye mu midugudu ya Rwabuye, Gasharu, Bigangara, Mpinga na Kanyinya.
Bagaragaza ko kuba bari kuvoma amazi mabi yo mu gishanga, biri kubagiraho n’izindi ngaruka zitandukanye, nk’abafite ubwiherero mu nzu bagaragaza impungenge z’ubuzima bw’abagize imiryango yabo.


text:
MURWEGO RWO KUGARAGAZA AHO UBUKUNGU BWI’IGIHUGU BUHAGAZE MUMYAKA 16 ISHIZE, UYUMUNSI MURI PRIMATURE IKIGALI ABAMINISITIRI batandukanye harimo b’ UBUCURUZI N’INGANDA , MINISITIRI W’IMARI N’IGENAMIGAMBI , MINISTIRI B’UBUHINZI N’UBWOROZI NDETSE NA MINISITIRI W’IBIKORWA REMEZO BAGIRANYE IKIGANIRO NABANYAMAKURU BATADUKANYE UYUMUNSI. MUBYAGARAGAZWE NA MINISITIRI WIMARI NIGENAMIGAMBI BWANA JOHN RWANGOMBWA YAVUZE KO KUVA MUMWAKA 2005 UBUKUNGU BYIGIHUGU BWAGIYE BWIYONGERA NIBURA 8.5% IBI BIKABA BIGARAGAZA IMIDUKA NZIZA MUBIJYANYE NUBUKUNGU. AKABA YAVUZE KO UBUKUNGU BWIGIHUGU MUMYAKA ISHIZE BUBARIRWA MURI MILIYARI 607 HARIMO 45% UMUSARURO WAVUYE MUBUHINZI BWOROZI, 35% YATURUTSE KUBIKORWA BIHABWA KUBANTU BATANDUKANYE(SERICE) NDETSE NA 15% YATURUTSE KUMUSARURO WAVUYE MUNGANDA ZITANDUKANYE. BWANA JOHN RWANGOMBWA AKABA YANAGARAGAJE KO UYU MWAKA UBUKUNGU BUZANGANA NA MILIYARI 3330 YAMAFARANGA , NGO IBI BIKABA BIZATURUKA KU NGUFU NYINSHI ZASHIJWE MURI GAHUNDA YIBIKORWA BIHABWA ABANTU BATANDUKANYE. YASOJE AVUGA KO MUMWAKA 2020 NIBURA BURI MUNTU AZABA YIBITSEHO 900USD. MINISITIRI MONIQUE SANZABAGANWA W’UBUCURUZI NI NGANDA WE NGO GAHUNDA YO GUHUZA UBUKUNGU URWANDA RUHEREYEMO MUKARERE RUGEZEMO NGO NIBYO KUSHIMIRA KUKO HAKOZWE GAHUNDA YOKOROHEREZA UBUHAHIRANE, HAKOZWE AMATEGEKO MEZA Y’UBUCURUZI , IMKIKO ZUBUCURUZI ZASHIZWEHO, HUBATSE INGANDA ZITUNGANYA IBIVUYE MUMUSARURO BWUBUHINZI NUBWOROZI NIBINDI. MINISITIRI BUBUHINZI NUBWOROZI MADAMU KARIBATA AGNES NGO UBU UMUHINZI NUMWOROZI NUMUNTU UKOMEYE KANDI UFITE AGACIRO. NGO BIKABA BYARATURUTSE CYANE MURI GAHUNDA ZITANDUKANYE ZASHIJWE MUBUHINZI NUBWOROZI NDETSE NGO HASHIJWEHO NIMBARAGA NYISHI MURWEGO RWO GUSHIGIKIRA UBUHINZI NUBWOROZI. MUBIBAZO ABANYAMAKURU BABAZIJE HARIMO KUBA INGANDA MURWANDA ZIKIRI INKE, IMPAMVU BUDGET Y’UBUIHINZI YAGABANYUTSE, INGWATE ZAKWA NAMABANKI ZIHANITSE, IMISORO IKIRI HEJURU IGATUMA ABASORESHWA IBABANGAMIRA, UMURURO NAMAZI IKIRI MIKE MUGIHUGU NIBINDI. AHA ABAMINISITIRI BAHURIYE MUGISOBANURO KIMWE YUKO BYIMSHI BIKIRI MUNZIRA ZO KUKEMUKA KANDI NGO INTEGO BIHAYE NUKO MUMERA ZUYU MWAKA HAFI BYOSE BIZABA BYARAKEMUTSE.
GACINYA REGINA IKIGALI


text:
Umuhanzi Uwimana Aimé bakunze kwita Bishop w’abahanzi b’indirimbo zaririmbiwe Imana bitewe n’uruhare yagize mu mizamukire y’abahanzi b’izi ndirimbo avuga ko atazareka kuririmbira Imana kuko afite urufatiro rukomeye.
Uyu muhanzi waririmbye indirimbo zakunzwe na benshi ndetse bamwe mu hanzi bamufata nk’icyitegererezo kuko bemera ko bamwigiraho bynshi mu bijyanye no kuririmbira Imana.
Mu kiganiro cyihariye uyu muhanzi yagiranye n’umunyamakuru wa Ibyishimo.com yatangaje ko agaciro aha Yesu Kirisito mu buzima bwe ari ko kamutera kumunambaho, ibyo bigatuma adashobora kuva mu murimo we wo kumuririmbira nkuko abandi bajya babikora.
Yagize ati : “Kuva mu buhanzi bw’indirimbo z’Imana biterwa n’urufatiro ufite muri wowe,burya umuntu akora ikintu akagitindaho bitewe n’agaciro agiha,impanvu nanjye mbitinzemo ni uko Kirisito afite agaciro gakomeye mu buzima bwanjye.”
Uwimana Aimé ni umuhanzi wamenyekanye cyane mu ndirimbo zo kuramya Imana akaba yarabaye intangarugero mu bahanzi b’indirimbo z’Imana akaba akunzwe n’abantu batari bake mu Rwanda no hirya no hino.
Kumva ijwi rye ryuje ubuhanga n’umutuzo bifasha abatari bake basenga Imana bikarushaho kubegereza umucunguzi.
Kuwa 20 Gicurasi 2017 ni bwo Aime Uwimana yujuje imyaka 40 y’amavuko. Ni umukirisitu umaze imyaka 24 yakiriye agakiza. Yaririmbye indirimbo ku giti cye anaririmba mu matsinda y’abaririmbyi atandukanye.
Kuva atangiye kuririmba mu 1994 amaze kwandika indirimbo nyinshi cyane. Indirimbo yanditse zageze hanze zigera hafi ku 100.


text:
Mu rwego rwo kumenyekanisha album, Fortrand Bigirimana usanzwe aririmba indirimbo zo kuramya, yateguye igitaramo aho yagitumiyemo abahanzi Gaby Irene Kamanzi na Patient Bizimana.
Nk’uko Fortrand abitangaza, ngo aba baririmbyi uko ari babiri bazifatanya na we mu gitaramo arimo gutegura kizaba kuri iki cyumweru tariki ya 08 Nzeri 2013.
Gaby Irene Kamanzi avuga ko yishimiye kuzabana n’abarundi muri iki gitaramo, kandi avuga ko abifitemo inyungu dore ko na we arimo gutegura igitaramo gikomeye muri iki gihugu ndetse akaba atangaza ko ibikenewe byose mu mitegurire y’igitaramo byatunganye. Nyamara Patient Bizimana na we avuga ko iki ari igihe n’akanya keza ko kumenyekanisha indirimbo ze, dore ko adakunze kujya mu Burundi cyane.
Tubabwire ko icyo gitaramo kizabera kuri Odéon Palace, kikaba kandi cyaranateguwe na Fortrand Bigirimana, gusa ngo muri iki gitaramo kizagaragaramo abashyitsi banyuranye barimo Appolinaire, Dudu, Fabrice, Gaby na Patient Bizimana.
Source: www.rwandagospel.com


text:
Muri iki gihe usanga umuntu acunga umukunzi/umufasha we agiye mu bwogero, aryamye cyangwa arambitse telefoni ye hasi ubundi akihutira kuyifata maze agatangira kureba ibirimo.
Hari n’abapfa ko yamwimye ijambo ry’ibanga aho atangira kumushinja kuba afite ibyo amuhishe.
Urubuga Elcrema rutanga inama mu rukundo ariko ruvuga ko gufata telefoni y’umukunzi wawe atayiguhaye kandi nta kintu kizwi ugiye kurebamo ahubwo ushaka nko kumugenzura ari bibi kubera impamvu zikurikira.
1. Bigaragaza icyizere gike
Kimwe mu bigaragaza ko utizera na gato umukunzi wawe ni uguhora ucunga aho arambitse telefoni ye, yayishyira hasi ugahita utangira kujya mu butumwa bugufi, abo yahamagaye cyangwa yandikiranye nabo ku mbuga nkoranyambaga.
Ese ubundi niba utamwizera kuki wigora ukundana nawe? Guhora ufite amatsiko yo kumenya ibiri muri telefoni ye nta kindi bizagufasha uretse gutuma nawe ubwe agenda areka ku kwizera kandi burya icyizere nicyo gituma urukundo ruramba.
2. Bigusigira agahinda
Indi mpamvu udakwiye kwinjira muri telefoni y’umukunzi cyangwa umufasha wawe utabiherewe uburenganzira ni uko hari ubwo bishobora gutuma usigarana agahinda ndetse ukaba wakwicuza icyo wabikoreye.
Iyo ufashe telefoni y’umukunzi wawe ugasanga ibyo wakekaga ko usangamo nta birimo, usigara wicuza impamvu wangije icyizere wari umufitiye.
Iyo ugize icyo usangamo kandi nabwo usigara wumva ushaka gusaba ibisobanuro ariko na none bishobora kukugora kuko bizagusaba kubanza kwemera ko wamufatiye telefoni nta burenganzira aguhaye.
Iyo wihereranye ibyo wabonye kandi nabwo uhorana agahinda kadashira kandi udafite na kimwe wabihindura.
3. Bishobora kwangiza amakuru y’ibanga
Hari ubwo ushobora gufata telefoni y’umukunzi wawe ugasanga uguye ku makuru arebana n’akazi akora kandi y’ibanga.
Niba akazi akora kamusaba kugira amakuru amwe n’amwe y’ibanga adakwiye kumenywa n’undi utariwe cyangwa abakoresha be, ushobora gutuma bamutakariza icyizere kubera amatsiko yawe.
4. Biba akamenyero
Indi mpamvu udakwiye gufata telefoni y’umukunzi wawe atabanje kubyemera ni uko bigeraho bikakubaho akarande ku buryo igihe utabikoze ubura amahoro.
Iyo bikubayeho karande ushiduka wisenyeye kandi iki gihe no kugira undi ubana nawe birakugora kuko nta cyizere uba ushobora kubagirira kandi nta wishimira kubana n’umuntu utamwizera.
Hari uburyo bwiza ushobora gukoresha igihe wumva ko umukunzi wawe hari ibyo aguhisha ahanini ubishingiye ku kuba iteka iyo hari umuhamagaye ajya kwitabira kure yawe.
Aho gufata telefoni ye atayiguhaye, ushobora kumwegera utuje ubundi ukabimuganirizaho ndetse ukamusaba kukubwiza ukuri.
Niba wumva kandi wifuza kureba muri telefoni y’umukunzi wawe aho gucunga adahari cyangwa arangaye musabe uburenganzira.


text:
Uburyo bw’icyitegererezo
NIMUKANGUKE!
Ikibazo: Muri iki gihe, filimi n’ibiganiro byo kuri televiziyo bikunda kugaragaramo ubupfumu, ubumaji n’amavampaya. Ese ibyo bintu wumva nta cyo bitwaye cyangwa biteje akaga?
Icyo wavuga: Iyi gazeti ya Nimukanguke! igaragaza impamvu abantu bashishikazwa n’ubupfumu.
JYA WIGISHA UKURI
Ikibazo: Ubwami bw’Imana buzakemura bute ibibazo byugarije iyi si?
Umurongo w’Ibyanditswe: Mt 6:10
Ukuri: Ubwami bw’Imana buzazana amahoro, ubumwe n’umutekano ku isi, mbese nk’uko bimeze mu ijuru.
UBWAMI BW’IMANA NI IKI? (Gusubira gusura)
Ikibazo: [Mwereke ikibazo kiri ku ipaji y’inyuma.] Ubuzima buzaba bumeze bute igihe Ubwami bw’Imana buzaba butegeka?
Imirongo y’Ibyanditswe: Zb 37:29; Ye 65:21-23
Icyo wavuga: [Mwereke agatabo Ubutumwa bwiza.] Isomo rya 7 ryo muri aka gatabo rigaragaza icyo ayo masezerano azatumarira. [Tangiza icyigisho cya Bibiliya wifashishije ako gatabo.]
ANDIKA UBUNDI BURYO WAKORESHA
Ifashishe urugero rwatanzwe mu ngingo yabanjirije iyi kugira ngo utegure uburyo bwawe bwo gutanga ibitabo.


text:
Ngororero: Army week iribanda ku bikorwa by’iterambere
Ubufatanye bw’ingabo n’abaturage si ubwa none mu karere ka Ngororero. Uretse gufatanya mu gucunga umutekano, gushyira hamwe ingufu binagaragarira mu kubaka ibikorwa by’amajyambere. By’umwihariko  ubwo bufatanye bushimangirwa mu cyumweru cyahariwe ingabo aho izi mpande zombi zifatanya mu bikorwa bitandukanye cyane cyane ibirebana n’iterambere.
iki cyumweru cyahariwe ingabo mu karere ka Ngororero cyatangijwe Kuwa 17/06/2014 ingabo n’abaturage hubakwa ikibuga cy’imikino y’intoki kizidagadurirwaho n’abakozi b’akarere, ingabo, police n’abandi baturage bahegereye.
Iki cyumweru cyahariwe ingabo kikaba gikomeje kwibada ahanini ku bikorwa bigaragara ko bitarabonerwa ibisubizo n’ubushobozi bw’akarere, ukaba ari umusanzu ukomeje kuri ko nkuko bitangazwa n’umuyobozi wako.
Ibindi bikorwa byashyizwe kuri gahunda y’ibyihutirwa muri iki gihe harimo kubaka amashami y’ibigo nderabuzima (postes de Santé) mu mirenge ya Matyazo (site ya Kajinge), Muhanda (site ya Gasiza) no mu murenge wa Sovu ahazatoranywa.
Hazubakwa kandi amazu agera kuri 5 y’abanyarwanda birukanywe muri Tanzaniya, hubakwe n’ibiraro ku mihanda, dore ko ibyinshi muri aka karere bitameze neza kubera imigezi ikunze kubitwara.
Umuyobozi w’Akarere ruboneza Gedeon ari hamwe n’umuyobozi w’ingabo muri aka karere baributsa abaturage ko umutekano wabo urinzwe ko bagomba gukomeza kuwusigasira birinda uwabameneramo kandi batangira amakuru ku gihe, mu rwego rwo kubungabunga ibibakorerwa.
Â


text:
Uwiteka azaguhindura umutwe ntazaguhindura umurizo
Uwiteka azaguhindura umutwe ntazaguhindura umurizo ; uzaba hejuru gusa ntuzaba hasi…” (Gutegeka Kwa Kabiri 28:13).
Abantu bamwe birabababaza iyo bumva badakunzwe cyangwa badashimwa
n’abandi. Ibi ni ukubera ko kunezerwa kwabo baba bagushingira ku bandi,
maze bahura n’abantu basa n’abatabitayeho bakumva barashwanyaguritse.
Izo si zo nzozi z’Imana ku bizera. Aho gutegereza abantu ngo bakwiteho,
Ishaka ko aba ari wowe wita ku bandi. Ubwo nibwo buryo bwo gutekereza ;
ntugategereze abantu ngo bakwiteho. Ahubwo ujye ubaho uhagaze ku ruhande
rw’abahesha abandi umugisha, ushakishe abantu bakeneye gukundwa no
kwitabwaho.
Ugomba kwibona nk’ukuboko kurambuye kw’Imana ngo guheshe isi yawe
umugisha. Imana yabwiye Aburahamu iti : “Nzaguhindura ubwoko bukomeye,
nzaguha umugisha (wo kwaguka gukomeye mu butoni), nzogeza izina ryawe,
uzabe umugisha (utanga ibyiza mu bandi)” (Itangiriro 12:2). Uri imbuto
ya Aburahamu, kandi wahamagariwe gukwirakwiza ibyiza mu bandi. Niwiga
kwibona utyo, umunezero wawe n’ibyishimo ntabwo bizashingira ku bandi,
ahubwo bizajya bivubuka muri wowe imbere byizane : “Ariko rero imbuto
z’Umwuka ni urukundo n’ibyishimo n’amahoro, no kwihangana no kugira
neza, n’ingeso nziza no kwizera” (Abagalatiya 5:22).
Ishimire kugaragariza abandi urukundo nk’urwo wifuza kubona.
Nugaragaza urukundo, nawe uzakira urukundo. Bibiliya iravuga iti
“Ntimuyobe : Imana ntinegurizwa izuru, kuko ibyo umuntu abiba ari byo
azasarura” (Abagalatiya 6:7). Nubiba imbuto y’urukundo kubwinshi, nta
kabuza uzasarura umusaruro w’urukundo mu bandi ku rugero rwinshi. Kandi
icyiza muri byo, iyo ubibye urukundo ku bwinshi, ni uko utakira urukundo
ruvuye kubo warugaragarije gusa, ahubwo no ku bandi bantu utigeze
umenya mbere.
Isengesho
Data mwiza, urakoze kugaragariza urukundo rwawe isi yanjye none. Uyu
munsi ndahagarara mu mwanya w’akarusho, nanga gutegerereza urukundo
rwanjye n’umwuzuro ku bandi, ahubwo ntanga mu mudendezo urukundo
rw’Imana rwasheshwe mu mutima wanjye, mu Izina rya Yesu.
Amen.
Gucengera Ijambo :
Matayo 5:13-16
Izindi nyigisho, ubuhamya, indirimbo, dusure kuri www.ubugingo.com
Murahasanga inyigisho nyinshi mushobora kumva, gusoma no kureba.
Mushobora kandi kutugezaho inyigisho, ubuhamya, indirimbo na gahunda
z’itorero tukazisakaza ku buntu !
Imana ibahe umugisha !


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
13 Ijambo rya Yehova ryongera kunzaho rigira riti
2 “mwana w’umuntu we, hanurira abahanuzi ba Isirayeli bahanura,+ ubwire abahanura ibyo mu mitima yabo+ uti ‘nimwumve ijambo rya Yehova.+
3 Umwami w’Ikirenga Yehova aravuga ati “bazabona ishyano abahanuzi b’abapfapfa,+ bakurikiza ibyo mu mitima yabo,+ kandi ari nta cyo beretswe!+
4 Isirayeli we, abahanuzi bawe babaye nk’ingunzu zo mu matongo.+
5 Ntimuzahagarara mu byuho+ cyangwa ngo mwubake urukuta rw’amabuye+ rwo kurinda inzu ya Isirayeli, kugira ngo ku munsi wa Yehova+ muzahagarare mushikamye ku rugamba.”
6 “Abavuga bati ‘uku ni ko Yehova avuga’ kandi Yehova atabatumye, beretswe ibinyoma n’indagu zibeshya,+ kandi bakomeza gutegereza ko ijambo ryabo ryasohora.+
7 Mbese ibyo mweretswe ntibiba ari ibinyoma n’ibyo muvuga bikaba indagu zibeshya, iyo muvuga muti ‘uku ni ko Yehova avuga’ kandi nta cyo navuze?”’+
8 “‘None rero, Umwami w’Ikirenga Yehova aravuga ati “‘kubera ko mwavuze ibitari ukuri kandi mukerekwa ibinyoma, nanjye ngiye kubahagurukira,’+ ni ko Umwami w’Ikirenga Yehova avuga.”
9 Ukuboko kwanjye kuzibasira abahanuzi berekwa ibinyoma n’indagu zibeshya.+ Ntibazakomeza kuba mu nkoramutima+ zanjye, kandi ntibazandikwa mu gitabo cy’ab’inzu ya Isirayeli+ cyangwa ngo baze ku butaka bwayo,+ namwe muzamenya ko ndi Yehova Umwami w’Ikirenga,+
10 kubera ko bayobeje ubwoko bwanjye bavuga bati “ni amahoro!,” kandi nta mahoro ariho;+ bamwe bubaka urukuta abandi bakarushywa n’ubusa+ barutera ingwa.’+
11 “Bwira abarutera ingwa ko ruzagwa. Hazagwa imvura y’umurindi n’amahindu kandi inkubi y’umuyaga izarusenya.+
12 Urwo rukuta ruzagwa. None se ntibazababaza bati ‘ibyo mwarusize biri he?’+
13 “Ni yo mpamvu Umwami w’Ikirenga Yehova avuga ati ‘nzateza inkubi y’umuyaga n’amahindu mfite uburakari, ngushe n’imvura y’umurindi mfite umujinya mwinshi, kugira ngo bibarimbure.+
14 Nzasenya urukuta mwateye ingwa ndushyire hasi, maze imfatiro zarwo zisigare zanamye.+ Umugi uzagwa kandi muzawurimbukiramo; namwe muzamenya ko ndi Yehova.’+
15 “‘Nzasohoreza uburakari bwanjye kuri urwo rukuta no ku barutera ingwa, maze namwe mbabwire nti “rwa rukuta ntirukiriho n’abaruteye ingwa ntibakiriho,+
16 ari bo bahanuzi ba Isirayeli bahanurira Yerusalemu, bakerekwa ko izagira amahoro,+ kandi ari nta mahoro,”’ ni ko Umwami w’Ikirenga Yehova avuga.+
17 “None rero mwana w’umuntu, erekeza amaso yawe+ ku bakobwa bo mu bwoko bwawe bigira abahanuzikazi+ bagahanura ibyo mu mitima yabo,+ maze ubahanurire.
18 Ubabwire uti ‘Umwami w’Ikirenga Yehova aravuga ati “bazabona ishyano abagore badoda udutambaro two guhambira ku nkokora, bagakora n’amavara yo gushyira ku mitwe y’abantu uko umuntu yaba areshya kose, kugira ngo bahige ubugingo.+ Mbese mwa bagore mwe, ubugingo muhiga ni ubw’abagize ubwoko bwanjye? Kandi se mwibwira ko ibyo ari byo bizatuma ubugingo bwanyu bukomeza kubaho?
19 Mbese muzakomeza kuntesha icyubahiro mu bagize ubwoko bwanjye kugira ngo muronke ingano za sayiri zigerwa ku mashyi n’agace k’umugati,+ mugamije kwica ubugingo butari bukwiriye gupfa+ no kurokora ubwari bukwiriye gupfa, bitewe n’ibinyoma byanyu mubwira ubwoko bwanjye bwemera kumva ibinyoma?”’+
20 “Ni yo mpamvu Umwami w’Ikirenga Yehova avuga ati ‘mwa bagore mwe, dore ngiye guhagurukira udutambaro twanyu muhigisha ubugingo nk’abahiga ibiguruka, kandi nzatubacira ku maboko maze ndekure ubugingo muhiga, ubwo muhiga nk’abahiga ibiguruka.+
21 Nzaca amavara yanyu ndokore abagize ubwoko bwanjye mbavane mu maboko yanyu, kandi ntibazongera kuba mu maboko yanyu nk’abafatiwe mu mutego; namwe muzamenya ko ndi Yehova.+
22 Kubera ko mwatumye umutima w’umukiranutsi wiheba bitewe n’ibinyoma byanyu,+ kandi jye ntarigeze mubabaza, ahubwo mugakomeza amaboko y’umubi+ kugira ngo adahindukira akareka inzira ye mbi maze agakomeza kubaho,+
23 namwe ntimuzakomeza kwerekwa ibinyoma,+ yemwe mwa bagore mwe, kandi ntimuzongera+ kuragura;+ nzarokora ubwoko bwanjye mbukure mu maboko yanyu,+ namwe muzamenya ko ndi Yehova.’”+
Yohereze
Yohereze
BIBILIYA-UBUHINDUZI BW'ISI NSHYA
Ezekiyeli 13
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Aramubwira ati " witinya kuko ukuboko kwa Data Sawuli kutazagushyikira, kandi uzaba umwami wa Isirayeli" 1 samweli 23:17
Umuntu ahura n’ibintu bitandukanye mu buzima bwa buri munsi. Hari ibyo tubona bikaba birimo ibisubizo. Urugero niba uri umuhinzi , ukeza , ugatunga ugatunganirwa. Niba uri umucuruzi ukunguka ugatera imbere , n’ ibindi. Ariko nanone si ko ibyo tugerageje twese biduhira. Ukuri ni uko twese tutareshya mu byo dutunze; nyamara Imana iradukunda twese. Hari ibihe umukristo ageramo akarangwa no kwiheba ndetse umutima we ukuzura ugushidikanya; ukibaza uti " ibi bigeragezo ndimo bizashira cyangwa bizagira iherezo, cyangwa uti " ese ibyo Imana yansezeranyije bizasohora koko?"
Turebye mu byanditswe byera, umugaragu w’ Imana Yonatani yavuye iwe , i bwami ijya mu ishyamba ; ajyanywe no gukomeza Dawidi ndetse no gushimangira isezerano bagiranye. Yari yarakiriye neza umugambi w’ Imana wo kugira Dawidi umwami mu cyimbo cya se no mu cye. Urukundo rwe rwamuteye kutizirikana ubwe, ntiyagirira Dawidi ishyari. Ahubwo amusezeranya ko azamufasha mu mirimo ye amwungirije. Mu gihe abandi bakora byose ngo babe abambere, ari bo bashimwa; Yonatani we yakiriye umwanya uciye bugufi awishimiye nta buryarya.
Kimwe n’ uko bitugendekera iyo dufite ibibazo runaka, Dawidi na we yari ahangayitse cyane. Kuko yahigwaga bikomeye na Sawuli ngo amwice. Imana , irinda isezerano rya yo kugeza irisohoje. N’iyo ibigeragezo byaba bikomeye gute nta kinanira Imana. Muri byose, ntukibagirwe gutakira Imana. Dawidi yatakiye Uwiteka, amusaba kumurwanirira-Zaburi 54:4-5. Sawuli yari hafi cyane yo kumufata ariko Imana igoboka Dawidi ikoresheje igitero cy’Abafilisitiya_1Samweli 23:27.
Imana ifite uburyo bwose bushoboka bwo gutabara abayo. Ntakinanira Imana.Niba nawe wugarijwe n’amakuba ,humura; kuko iyatabaye Dawidi nawe yagutabara.


text:
Polikaripo yavukiye muri Aziya. Ni umwe mu bepiskopi babaye ibirangirire mu ntangiriro za Kiliziya. Yari yaragize umugisha wo kuba umwigishwa wa Yohani Intumwa; aramwibonera ubwe n’amaso ye kandi aramwiyumvira n’amatwi ye. Yohani na we yari yarabanye na Yezu cyane.
Nuko Yohani atora Polikaripo amugira umwepiskopi wa Smirni, muri Turkiya y’ubu, ahakora umurimo ukomeye mu kwamamaza Inkuru Nziza. Ukwemera kuzuye yari afite ntikwatumye yihanganira inyigisho zinyuranye n’ukuri gutagatifu. Yaharaniye Kiliziya ku buryo bwose, yamamaza Ivanjili uko bikwiye muri rubanda, nyuma ndetse yemera no kuzira izina rya Kristu.
Koko rero burya impamvu ingana ururo! Umunsi umwe hari umukristu wari warataye wihandagaje cyane imbere ye, Polikaripo ashusha n’utamureba arikomereza, nuko undi ati : “Kuki unyirengagiza ubwo ntunzi?” Polikaripo ati : “Sinkwirengagije kubera ko ntakuzi; nkwirengagije ahubwo kuko nkuzi neza, kurya nzi ndetse ko uri imfura mu bana b’abahungu Shitani ibyaye.” Bene ayo magambo akarishye mu gihe Kiliziya yari itarakomera ndetse itangiye no gutotezwa cyane, yari nk’umusemburo ku barwanyaga Kiliziya. Ntibyatinze rero koko, abanzi ba Kiliziya baramufatisha.
Agitunguka imbere y’umucamanza n’imbaga y’abantu yari iteraniye aho, umucamanza aramubaza ati : «Ni wowe Polikaripo? » Undi ati : «Nijye». Umucamanza ati : «Cyono niba waranasaze, girira izo mvi zawe byibuze, abe ari zo ugirira, maze uvume Kristu, nkunde nkurekure utari waribwa n’intare ngo zigutanyaguze». Polikaripo ati «Cyo se ; namukoreye imyaka mirongo inani n’itandatu anyitura ineza gusa, maze ubu mbirengeho muvume koko? Muvume ari Umubyeyi wanjye, Nyagasani n’umwami wanjye!».
Nuko umucamanza ngo yumve ayo magambo ararakara bikomeye, nibwo ategetse ko bamujugunya mu itanura ryatuye cyane. Bashatse kumuzirika rero, Polikaripo arababwira ati : «Mwikwirushya mumboha ; Kristu mpowe aramfasha ubwe, sindibwinyagambure na gato ». Nuko yubura amaso arasenga; bamujugunya mu itanura aririmba kandi asingiza Nyagasani. Ngiyo imipfire y’iyo ntwari yahowe Kristu.


text: Nitwa Ineza Ganza Dieudonne, navutse kuwa 20 Ukwakira 1994, mvukira mu Ntara y’i Burengerazuba mu Kare re ka Rusizi. Ndi umuhanzi nyarwanda, ndirimbo mu njyana ya RnB muri rusange. Ndi mwene Jacques Masumbuko na Murekatete Godeleva. Ndi umwana wa kane mu muryango w’abana batanu. Mvuka ndi impanga na Umutoni Nicole. Amashuri nayatangiriye ku ishuri ribanza rya Gihundwe B, ayisumbuye nyakomereza kuri Gropue Scolaire de Gihundwe B no mu bindi bigo bya Groupe Scolaire de Gahini, Groupe Scolaire de Gasogi, ASPEK ku Murindi. Ubu ndi kwiga muri Groupe Scolaire ASPEKA Kamonyi, mu mwaka wa 5, HEG (history Economics Geography) nkaba nteganya gukomereza muri APE Rugunga-mu Rugunga. Muzika ye: Umuziki nawutangiye ndirimba nanacuranga muri Korali y’i Rusizi. Ngeze mu mujyi wa Kigali nakomereje muri... soma ibindi


text:
ISOMO RYA MBERE
Igitabo cya Yozuwe (Yoz 3, 7-10a.11.13-17)
Yozuwe n’imbaga yose y’Abayisraheli bagera kuri Yorudani. 7Uhoraro abwira Yozuwe ati « Uyu munsi ndatangira kukubahiriza mu maso ya Israheli, kugira ngo bamenye ko nzaba ndi kumwe nawe nk’uko nabanye na Musa. 8Naho wowe uhe iri tegeko abaherezabitambo baheka Ubushyinguro uti ‘Nimugera ku nkombe y’amazi ya Yorudani, muhagarare muri Yorudani.’ » 9Yozuwe abwira Abayisraheli ati «Nimwigire hino maze mwumve ijambo ry’Uhoraho, Imana yanyu. » 10aNuko Yozuwe aravuga ati «lbi ni byo muzamenyeraho ko Imana Nyir’ubuzima iri muri mwe : 11Dore Ubushyinguro bw’Isezerano ry’Umugenga w’isi yose bugiye kubabanziriza muri Yorudani. 13Ubwo abaherezabitambo bahetse Ubushyinguro bw’Isezerano ry’Uhoraho, Umugenga w’isi yose, nibaba bagishinga ibirenge mu mazi ya Yorudani, ako kanya amazi ya Yorudani amanuka ava mu masoko aracikamo kabiri, maze yibumbire mu kizenga kimwe.»
14Nuko imbaga isohoka mu mahema yayo kugira ngo yambuke Yorudani, naho abaherezabitambo bahetse Ubushyinguro bw’Isezerano bayigenda imbere. 15Abahetse Ubushyinguro bw’Isezerano bagikandagira mu mazi yo ku nkengero, - koko kandi amazi ya Yorudani asendera ku nkombe zombi igihe cyose cy’isarura -, 16ako kanya amazi yamanukaga ava mu masoko arahagarara, maze yibumbira hamwe icyarimwe kure cyane ahitwa Adama, umugi uri hafi ya Saritani, naho amazi yamanukaga ajya mu Nyanja ya Araba, ari yo Nyanja y’Umunyu arakama rwose, maze imbaga yambukira ahateganye na Yeriko. 17Nuko abaherezabitambo bahekaga Ubushyinguro bw’Isezerano ry’Uhoraho, bahagarara ku butaka bwumutse muri Yorudani rwagati, mu gihe Israheli yose yambukiraga ahumutse ; abaherezabitambo ntibanyeganyega kugeza ubwo imbaga yose yari imaze kwambuka Yorudani.
ZABURI (Zab 114 (113A), 1-2, 3-4, 5-6)
Inyik/ Alleluya !
Igihe Abayisraheli basohotse mu Misiri,
inzu ya Yakobo ikava mu gihugu cy’abanyamahanga,
Yuda yahindutse igicumbi cy’Uhoraho,
Israheli ihinduka ingarigari ye.
Inyanja yarababonye irahunga,
Yorudani nayo irakimirana isubira inyuma;
Imisozi miremire isimbagurika nk’amapfizi y’intama,
n’utununga dusimbagurika nk’abana b’intama.
Mbe Nyanja, utewe n’iki guhunga ?
Nawe Yorudani, utewe n’iki gukimirana usubira inyuma ?
Mbe misozi miremire, mutewe n’iki gusimbagurika
nk’amapfizi y’intama ?
Namwe tununga, mutewe n’iki gusimbagurika
nk’abana b’intama ?
IBANGONDIRIMBO RIBANZIRIZA IVANJILI (Zab 119 (118), 135)
Alleluya Alleluya.
Uhoraho, umurikishe uruhanga rwawe ku bagaragu bawe,
kandi utwigishe amategeko yawe.
Alleluya.
IVANJILI
+ Matayo (Mt 18, 21-35 ;19,1)
Muri icyo gihe, 18,21Petero yegera Yezu aramubaza ati «Nyagasani, uwo tuva inda imwe nancumuraho nzamubabarire kangahe? Nzageza ku ncuro ndwi ?»
22Yezu aramusubiza ati « Sinkubwiye kugeza kuri karindwi, ahubwo kuri mirongo irindwi karindwi. 23Nuko rero Ingoma y’ijuru imeze nk’umwami washatse ko abagaragu be bamumurikira ibintu bye. 24Atangiye kumurikisha bamuzanira umwe wari umurimo amatalenta ibihumbi cumi. 25Uwo muntu abuze icyo yishyura, shebuja ategeka ko bamugura, we n’umugore n’abana be n’ibye byose, bityo akaba yishyuye umwenda we. 26Nuko arapfukama, arunama avuga ati ‘Nyorohera, nzakwishyura byose’, 27Shebuja agize impuhwe, aramurekura kandi amurekera uwo mwenda we. 28Uwo mugaragu akiva aho, ahura n’umwe muri bagenzi be wari umurimo umwenda w’amadenari ijana, amufata mu muhogo aramuniga ati ‘Ishyura ibyo undimo byose’. 29Nuko mugenzi we amupfukama imbere, aramwinginga ati ‘Nyorohera, nzakwishyura.’ 30Ariko undi ntiyabyemera, ahubwo aragenda amuroha mu nzu y’imbohe kugeza igihe yishyuriye umwenda we. 31Bagenzi be babibonye birabarakaza cyane ; ni ko kujya kubwira shebuja ibyabaye byose. 32Nuko shebuja aramutumiza, aramubwira ati ‘Wa mugaragu mubi we, nakurekeye umwenda wawe wose kuko unyinginze; 33wowe se ntiwagombaga kugirira mugenzi wawe impuhwe nk’uko nazikugiriye ?’ 34Shebuja ararakara, amugabiza abamubabaza kugeza igihe yishyuriye umwenda we wose. 35Nguko uko Data wo mu ijuru azabagirira, nimutababarira bagenzi banyu mubikuye ku mutima. »
19,1Yezu amaze gutanga izo nyigisho ava muri Galileya, ajya mu ntara ya Yudeya iri hakurya ya Yorudani.


text:
Ibikoresho:
ikijumba 1 cya beterave itukura
Indimu 1
Amazi litiro eshatu
Isukari ¼ kilo
Uko bikorwa:
• Ronga beterave ukoresheje amazi asukuye,
• Rapira beterave mu isafuriya ifite isuku
• Suka amazi meza muri iyo safuriya maze ucanire mu gihe cy’isaha
• Biyungurure
• Fata wa mutobe wongeremo isukari, maze ukoroge byongere bibire
• Fata indimu uyikamure neza, maze umutobe wayo uwusuke muri wa mutobe wa Beterave, (akamaro kayo ni ukugabanya impumuro ya beterave kuko ipika cyane)
• Kubitereka ahantu hakonje bigahora
Umutobe wa beterave
Ibikoresho:
Labels: guteka, ifunguro ribanza, igikoni


text:
Burera: Umukwabu wo gufata Abarembetsi umaze guta muri yombi abagera kuri 422
Ubuyobozi bw’akarere ka Burera butangaza ko umukwabu bumaze iminsi bukora wo gufata abantu bacuruza ikiyobyabwenge cya kanyanga, bazwi ku izina ry’Abarembetsi, umaze gufata abagera kuri 422. Ubu buyobozi More...
Burera: Abaturage bemeza kanyanga gucika burundu kwa kanyanga muri ako karere bigikomeye
Abaturage batandukanye bo mu karere ka Burera bavuga ko guca burundu ikiyobyabwenge cya kanyanga muri ako karere bidashoboka ngo kuko baturanye na Uganda aho ikorerwa kandi bakajya kuyigurayo biboroheye. Â Abo More...
Nyakarambi- Barakangurirwa kwitabira umuganda aho kuwuharira abacuruzi
Kuri uyu wa Gatandatu wa nyuma w’ukwezi kwa Gicurasi 2012 mu mudugudu wa Nyakarambi ya mbere mu kagari ka Ruhanga umuganda rusange wakozwe bibanda ku gutunganya umuhanda mu mudugudu aho wari warasibwe n’imvura More...


text:
Brig. Gen Gacinya yagaragaje ko hakiri akazi kanini mu kurema ejo hazaza heza, kubera ingaruka za Jenoside, hakaba hakigaragara n’ingengabitekerezo yayo no mu bana bavutse nyuma ya 1994.
Uyu musirikare mukuru mu kiganiro yatangiye mu gikorwa cyo kwibuka abakozi b’amakomini yavuyemo Akarere ka Gasabo, yagaragaje ko gutsinda ingengabitekerezo ya Jenoside igikomeza, ejo heza h’u Rwanda hakazaba nta mwiryane, bisaba no kwigisha abana amateka uko ari .
Yagize ati ”Tugomba kubumbatira amateka twigisha urubyiruko, amateka y’iki gihugu… niko kuri tugomba kugira nk’igihugu. Ukuri ni ukuvuga ngo amateka azimangatanye uwakoze jenoside yaba atsinze intambara.”
Kugaragaza ukuri, abibonamo umuti ukomeye kuko bijyana no mu nzira y’ubwiyunge, kandi bikanafasha n’abana kubaka igihugu.
Yagize ati “Umuntu wishe uwundi bigomba kumugeraho ko byabaye, akagira n’ingufu zo kugira ngo asabe imbabazi, kandi noneho bikabera umusemburo wa wundi wiciwe kugira ngo izo mbabazi anazitange. Ibyo bitagaragaye, amateka atabayeho kugira ngo bayamenye, ndetse n’abana bacu, ntabwo byaba ari ibintu birambye. Abana bacu bagomba kumenya ibyabayeho.”
Asobanura ko abana bakeneye ayo mateka kuko bavukiye mu mateka y’urusobe. Bamwe basanze ababyeyi babo bafungiwe ibyaha bya Jenoside, abandi bavukiye mu mahanga.
Anavuga ku byerekeye ingengabitekerezo ya Jenoside, yanavuze ko hari ibimenyetso bigaragaza ko yigishwa, kuko n’abavutse nyuma 1994 hari abo uyisangana.
Uretse imbere mu gihugu, yibukije ko ingengabitekerezo iri no mu bihugu bituranye n’u Rwanda no mu mahanga kure. Ibyo byose bikaba bitanga akazi gakomeye yaba no ku bashakashatsi mu kugaragaza ukuri kw’amateka, kandi hariho inzego zibishinzwe.
Ibi na Visi Perezida w’Inteko Ishinga Amategeko, Umutwe wa Sena, Gakuba Jeanne d’Arc, yarabishimangiye, agaragaza ko abagomba kuvuguruza abagoreka amateka ari Abanyarwanda ubwabo.
Yagize ati “Ari abandika bazavugururwa n’izindi nyandiko kandi zikozwe natwe, ari abavuga bazatsindwa n’ibiganiro tuzajya dukorera mu ruhame aho dutuye binyuze muri gahunda z’igihugu zihari nk’Itorero ry’igihugu.”
Yagize ati “Abana bato, badafite imyaka 22, bavutse nyuma ya 1994, kumva nabo amagambo bavuga muri iki gihe, ibitekerezo, ingengabitekerezo ya jenoside ucyumva mu mitima yabo bayivuga, icyo ni icyerekana ko ihari kand ifite n’abayigisha.”
Brig. Gen. Gacinya yanagaragaje ko hari n’abanyamahanga bagize umugambi wo kugoreka amateka ya Jenoside.
Yavuze ko Urukiko rwa Arusha hari abo rwagiye rukingira ikibaba, barimo abaminisitiri batahamijwe ibyaha, bavuga ko batagize uruhare muri Jenoside, kandi Jenoside idashobora kuba ubuyobozi butayiteguye.
Yanongeyeho ko hari n’abayobozi b’ingabo z’Inkotanyi bahagaritse Jenoside, bagera kuri 40 baje gushyirirwaho n’Abacamanza aho gushimirwa. Ibyo Gen. Gacinya yabigaragaje nko gushaka kurangaza.
Izo mpapuro yavugaga ni iz’Umucamanza
Yagize ati “Bashaka kugira ngo bibagize ibyabayeho, babikingirize mbega ibyo ngibyo ngo dore n’aba ngaba, ariko turashimira ko bamaze kubona ko bitari byo n’izo mpapuro zashaka guta muri yombi zikaba zaragiye iruhande.”
Ku byerekeye umutekano, agereranya n’igihe cy’urugamba rwo kubohora igihugu, yavuze ko atanga icyizere ko ingabo z’igihugu ubu zifite ubushobozi buhagije burenze ubwo zari zifite mu 1994 nibwo nabwo zatsinze, ati “Ubu noneho ingufu dufite zikubye inshuro nyinshi.”
Mu butumwa bwatangiwe mu kwibuka abakozi muri Gasabo, Pasiteri Rutayisire yanatanze umukoro, asaba buri wese kwikebuka, ngo arebe koko niba akorana na mugenzi we nta kumwishisha. Yamaganye ko hagira urangwa na “tubana mbazi’ cyangwa ‘mbarimo mbazi.’
Umuyobozi w’Akarere ka Gasabo, Rwamurangwa Stephen, yanasabye by’umwihariko ibigo bigakoreramo kugira by’umwihariko igihe cyo kwibuka, kuko ibyariho byagiye byicwamo abakozi muri Jenoside.
Yagize ati “Kwibuka ni igikorwa cyiza kidufasha gusubiza amaso inyuma tukareba aho tuvuye, kareba aho tugeze, tugafata n’ingamba z’aho tugana, ariko no kongera gusubiza agaciro abazize amaherere.”
Mu guha icyubahiro abakozi bishwe barakorera amakomini ya Kacyiru, Rubungo, Gikomero, Rutongo na Gikoro, bazandikwa rwibutso ruzubakwa ahazubakwa ibiro by’Akarere ka Gasabo. Muri abo bakozi bibukwa bahiciwe harimo na mushiki wa Minsitiri w’Umutungo Kamere Vincent Biruta, watanze ubuhamya bugaragaza ko Abatutsi batotejwe kuva kera mu kazi.


text:
Kuri uyu wa kabiri tariki ya 19/08/2014 mu Murenge wa Nyabinoni hashojwe igice cya mbere mu biganiro bya mvura nkuvure byari bimaze ibyumweru 15 bahugura abantu 45.
Uhagarariye mvura nkuvure mu Murenge wa Nyabinoni Hafashimana Cyriaque yavuze ko isozwa ry’igice cya mbere yashimye ko abantu bahindutse kubera mvura nkuvure , ingo nyinshi zari zarasenyutse zirimo kongera gusubirana kandi bakaba barabonye urubuga rwo kuganiriramo ibibazo byabo arangiza asaba ubuyobozi gukomeza kubaba hafi.
Abatanze ubuhamya bose bashimye ubuyobozi bwatekereje kuzana mvura nkuvure kuko hakemutse ibibazo birimo kugira umutekano urambye, kurwanya ubusambanyi, kurwanya ububeshyi, ubusinzi bwaragabanutse, urwikekwe, amakimbirane hagati y’ingo, intimba zaragabanutse, barwanya ubukene bagenda bagana ku iterambere.
Mushishi Christine, uhagarariye mvura nkuvure ku rwego rw’Igihugu yashimye abaturage b’umurenge wa Nyabibnoni uburyo bitabiriye ibiganiro bya mvura nkuvure ari benshi kandi ntihagire uvamo akomeza ababwira koabashaka gukomeza bakongera bakiyandikisha bakajya baganira n’abaturanyi babo nabo bakiyandikisha kandi ubutaha bakajya batangirwa ubuhamya na bagenzi babo ataribo ubwabo.
Umuyobozi w’ akarere Wungirije ushinzwe imibereho myiza Mukagatana Fortunee, mvura nkuvure yayise nkunda ngukunde kuko nibakundana bazagera ku mahoro yose bifuza, abashimira ko banyweye umuti neza imbuto ikaba igaragara kubera ingo zasubiranye, inzangano zikagabanuka bakaba babyerekanye imbere ya rubanda nyamwinshi abasaba gukomeza gushyiramo imbaraga bakera imbuto aho batuye kandi bagana ku iterambere.
Jean Paul Kayitare / Rushyashya.net
[email protected]


text:
miss koko birababaje olis pole man
Mbega! musigeho kwambika izina ribi urubyiruko rwUrwanda
byose birashoboka murukundo.
gusa biba byiza iyo buriwese yimenya akanamenya ubuzima bwe.
NB: Hababaje ibyaburiwese
keep calm and trust Allah
sorry peeee
olivis humura
haranditswe ngo muzababwirwa nibibasohokamo.
Vanessa ni shugar mumy
nukuri bana bu Rwanda ntimugate umuco,niyo ndanga gaciro. none se ko mwiyandagaje!
Umva bana bato Rubyiruko R,Urwanda mugerageze kwihesha agaciro gusebanya nibindi kwiyemera usebya uwo wambariye ukuri wamugani ntago aribyo mbere yokuvuga ubanza ukiga kubyo uvuga ukabivuga neza hakaba harimo ubushishozi kugira ngo bigusige udaseba kdi ukanasiga mugenzi wawe utamusebya bifasha ejo hazaza hawe. Murakoze
Sha iyo umukobwa cyangwa umugore yagaye uwo baryamanye akamwita umwana nuko koko aba ataramugereje ku ngingo ubwo rero wa musore we yararukwambitse ahubwo uzajye kureba uguhugura uzajye kubaza ba bapfubuzi bakugire inama.
Hhh.Vanessa nakana mumutwe
Utazi umuti awunnyaho nongereho uwa olivs !!!
Erega ubundi njye sinumva ukuntu umukobwa ukimara kurangiza Secondaire (segondeeri) aba ashoboye guhagararira bagenzi be (nka Miss) mu bwenge, mu mico no mu myifatire yubuzima buri hanze aha!!
Tuzi neza uko abana babayeho mu Rwanda, akenshi bagera ku myaka 18 bakirerwa kandi batungwa naababyeyi ku babafite cg se abantu babashinzwe! Ku bize secondaire ho, baba bakurikirananwa isaha ku yindi mu bigo byabo ngo hato batigira ibyigomeke discipline yabo ikaba zeru.
Ku bana, muri rusange, barangije secondaire baba bafite imyaka 18, imyaka yamashagaga no kwiyumvamo ubwigenge nubushobozi bwa byose. Iyo bagiye kwiga Kaminuza cg se bagiye ahantu batakiri kumwe nababashinzwe (ushinzwe imyitwarire ku ishuli, ababyeyi, ababarera, etc.....) bumva ubwigenge bwabo bwo gukora icyo bashatse butangiye, maze bakamera nkihene icitse ikiziriko. Iyo ari mu wambere muri kaminuza, aba afite imyaka 19.
Ku myaka 19, ni imyaka ya zero experience mu myifatire no mu muco binyuze mu gaciro kandi bibereye umuryango (nyarwanda) ku buryo wowe ubwawe wafata icyemezo kinyuze abenshi (imyaka 18-30) mu bo uhagarariye, kuko nawe uba ugicuka mu kuyoborwa no mu gufatirwa ibyemezo. Niyo mpamvu burya hari utuzi basaba experience, kuko ni ngombwa. Reka ndangirize kuri aka gakuru:
Umwana ufite imyaka 18 yabwiye se wari wujuje imyaka 60 yamavuko, ati " Papa urashaje rwose usigaye uvuga nibintu bishaje tutashobora gukurikiza"!!! Papa we mukumusubiza, aravuga ati " mwana wanjye rwose ntugire ngo ndashaje kuko twese turi bakuru ( nawe ufite imyaka 18 yubukure), urebye twese turangana gusa icyo nkurusha ni imyaka 42 ya experience yo kubaho mu buzima"!!!
Sinanze ko hatorwa miss, gusa ariko bajye banareba nimyaka nibura 20 aho imyaka 2 nibura ya experience umuntu aba abaye mukuru. Abenshi mu bajya kwitoresha uzasanga, bakoze ibyo umuryango nyarwanda udashima, birimo gutwita inda zitateguwe, kwiyandagaza mu binyamakuru, kwishimisha hejuru yumuntu ubabaye (kwifotoreza ku ndembe ugaragaza ibyishimo). Mu byiyumviro byanjye ntakindi kibitera usibye kudakura mu mutwe, aho ingimbi (adolescents) zose zibona ko ibintu hafi ya byose bishoboka kandi ari byiza kubikora. Ibi rero bigabanywa na experience yubuzima, aho umuntu aba ashobora gushishoza, gushyira mu gaciro no gufata icyemezo gikwiriye kandi kigendeye kuri benshi mu muryango (nyarwanda) abamo. Gusa uburere bwiki gihe nabwo ni ubwo gukemangwa.
Narabivuze bitarigaragaza kandi nzakomeza kubivuga byigaragaza:
QUE SERA-T-IL LE DEVENIR DE LA FUTURE GENERATION SI LA MONDIALISATION ET LE MODERNISME CONTINUERAIENT A CORROMPRE LA SAGESSE ET LA RESPONSABILITE DES PARENTS AUX DESCENDANTS?!!!!
=> LA METAMORPHOSE HUMAINE DESHONORERA LE TUTORAT DE L EDUCATION ET HERITAGE FAMILIAUX.
Murakoze cyane.
Murambabarira kwandika ukoresha utumenyetso twose twimyandikire website ntibyakira.
Ko mbona indaya zasubiranyemo bite???
Yampaye inka, ko numva bikaze , kwishyira hanze bibi! gusa niba karyonshyi bitubwire tugaphubure sha
ubanza nyuma yo kwitwa MISS turibugushakire akazina ko guhohotera abanta koko nimba warabonkwe ubwo busa bwawe budahaye imana agaciro ugenda usenya abantu cyakoze wihesheje IPETI mugihugu ugaragaje ko abahungu mukundanye bose mutandukana kubera umunwa wawe no gusenya mbega umukobwa gito nuko ngo wahagarariye abandi bakobwa ngo witwa miss urutwa nabataragiye murariya marushanwa
ubanza nyuma yo kwitwa MISS turibugushakire akazina ko guhohotera abanta koko nimba warabonkwe ubwo busa bwawe budahaye imana agaciro ugenda usenya abantu cyakoze wihesheje IPETI mugihugu ugaragaje ko abahungu mukundanye bose mutandukana kubera umunwa wawe no gusenya mbega umukobwa gito nuko ngo wahagarariye abandi bakobwa ngo witwa miss urutwa nabataragiye murariya marushanwa
Mbega guseba kumwari wu Rwanda, ariko mwagiye mwiyubaha? ? Bibananiza iki? Cg byabananira mugafunga umunwa wanyu. Ubundi niba utandukanye ninshuti yawe kuki ujya kubivuga ubwo umuco urihe. Ntekerezako ntamuntu uba ukeneye kumvako watandukanye numukunzi wawe. Nuburere buke.
ntawita umwana uwo yambariye ukuri uyu mugani wazanywe na olivis ahahigahiga mu mwaka wa 2016 nawushimye cyane ubutaha abatora banyampinga banjye abatari amasugi mumutwe kuko vanessa uri isugi mu mutwe. / olivis ihangane gusa ubonye icyarikimurimo gusa wamubwije ukuri kandi ukuri kuraryana kdi byari ngobwa azayobere nahandi kuko ndabona agishaka gukomeza kuvugwa mu itangazamakuru.
Olivis ihagane kdi ukomere ibyo nibigufatire umwanya kora cyane ukomeze gutera imbere amagambo ubwiye Vanessa nizereye yayumvize nayasoma neza arahita abonako ariwe mwana cyane naho ataniye na Miss Sandra bose nibamwe
Sha kambabwize ukuri Vanessa we zaramushajije pee muzabaze icyatumye Rwandair imwirukana mubakozi bayo nibwo muzamenyako ahubwo uwo mwana wumuhungu yari yarahubutse amuha umutimawe disii
Ivyo turabimenyeteye. Iyo umukobwa atandukanye n umuhungu akazi ke n kumusebya. Umwana mumutwe niyondaya ngo ni miss. Shame on her.
Man gusa icyo nakubwira ugaragaje ko uri mature birenze eeeee mbega amagambo atitizaaa ahubwo vanessa niwe ubaye agaswende kuko mumutwe ni bure!Respect kbsa man
Batubwire nibindi
rwose olivis ukoze neza, njye ntago narinzi ko kuba miss ari kwisura narinziko no mumutwe ugomba kuba usobanutse ariko ndabona ari wowe mwana olivis arengana
Hahaha ikica ibintu ni izina ubustar, izina umustar iyaba twarimenyaga icyo aricyo abastar bajya bavuga amagambo ameshe gusa murwanda umustar ni President niwe uzi uko umustar abameze!
Olivis we ubwo waramubihirije uramupfubya akugereranyije nabo yahuye nabo asanga uri umwana nyine. indaya nuko zimera mujye mukunda abantu bazima
Genda Olivis wariye neza... ka Vanessa ngo karanaryoshye bya hatari. Ihangane Man bibaho kandi nkuko wabivuze, ingunguru zirimo ubusa nizo zisakuza cyane. Humira uzabona undi nawe uryoshye. Vanessa naze mu bu célibat tumwitere... nubundi wari waramwihariye
Nonese Vanessa, wakundanye nuwo mwana utamureba? Ta pris la mauvaise décision en écrivant ça sur snap,! Mais enfaite tu es qui meuf urebye amagambo yawe ukareba naya olivis wabona neza ko umwana muri histoire ari wowe.
descend sur terre meuf car tu es personne.!!! :-)
Egoko niba byumva vanessa yasambanije umwana wabandi kungufu police imute muriyombi gusambanya abana nicyaha gihanirwa atazajyira nabandi ahohotera
umva mwebwe haribinu mutazi ubundise koko muri kwivunira ubusa nubundi nago bakundana wokugirango bisebye wowe musore shaka undi mukobwa mwikundanire. Kuko uritesha umutwe cyanepe? Njye nabaga hanze maze iminsi mike inaha nkabanzi byinshi ubishaka wese ufite umukunzi mushwambagu rana call me 0725611489
Uziko babivuze nkaho arikindi gikorwa bakize,ndumiwe gusa.
URAMUHAYE; NARIBI MUSA
Aaaaa iteka ryose aho uzajya hose mubuzima bwumukobwa umuhungu niwe muntu mwiza kandi ninawe mubi.ariko iyo uri umukobwa wumwari uzi icyo ashaka wubaha umuhungu yego naho yakubabaza .erega ntakiba kidafite impamvu ese abaye akugerageza yego turi gutera imbere ariko umuco urakenewe.ngewe ntanumwe shyigikiye yaba uwise undi umwana cga uwavuze ibyo bakoze ariko guca bugufite umuhungu yakuganje rero icyabikemura nimwe hagati yanyu arega rubanda turi rubanda kuki iryo zina barivuze ntampamvu yuko tubamenya
yewe yaba Vanessa numwana mumutwe yaba olivis numwana mumutwe bivuzeko mwese mukeneye gukura
Haha murasekeje muranababaje ariko ngo iyo umuntu agusuriye ntumwishyure agira ngo nta nnyo ugira da 🙊🙊nababwira iki uwicaye nabi ababaza imbere ye
Hhhhh mbega aba star weee mushobora kuba murabantu bimbwa bidasanzwe hhh uwo yabaye miss wahe ko iyisi nayo ibonabonnye hhh muve mubu star mwigire gucuruza m2 u nkabantu banyakatsi kuko ubwenge bwanyu turabubonye bidasanzweeee
mwese muri abana, muzakure mubone gukundana
nta bantu bakuze bo kwishyira ku karubanda2 gusa iyo amazi akubwiyengo ntunyoge...... but mukinyabupfura
Singombwa ko ibyo bakoze byose bivugwa. Bage bagira akabanga
Murabantu bibwa mwese vanessa iyaba mukuru yarikumurushubwejye bwoguceceka naho kuba mwararyamanye twari tubizi ko mubikora uretse nawe nundi bazakundana bazaryamana nundi nundi nuwamushaka wese yamubona icyonikibazo toto sibyiza ko mwishyira hanze mujyezaho
Mwese muri abana mubitekerezo,Olvis nkuko wavuze ko ucisha make nubundi iyo wicecekera ryari kuba ariryo somo ryiza.
Ibi mwakoze muterana amagambo , bamwe ngo kurera abana abandi ko kwambara ukuri, biragaragaza ko ari Vanessa na Olvis mwese mutari mature enough! ibi bizabakurikiana mu buzima bwanyu bwose kuko mwishyize ku karubanda. twese turakundana cyangwa se tukanatandukana ariko bigakorwa mu kinyabupfura. Mwisuzume amakosa nkaya ntakababeho ukundi. Mujye mukura wa!
Ariko ubundi uyu Clovis niba ari Olivis ni umunyarwanda? ariko ubundi harya aba ngo bakora iki ko ndeba bavuzwe cyane? Abantu barigamba ibayaha byabo koko? Ubu koko iri niryo terambere tuganamo kweli? abantu barigamba ko basambanye!
Ntacyo mvuze
Olvis uri umuhungu uzi ubwenge rwose, kandi wabashije kumusubiza neza. Miss witwaye nabi cyane ntibikwiye ko umwari avuga amagambo nkariya rwose uzasabe Olvis imbabazi nubwo bitazakuraho urubwa wamuteye. Gusa kwitonda mu kuvuga biba byiza cyane.
Ngo hari abacuruza za phone babahaye kubamamariza barahomba tu nabagira inma yokubareka ntanyungu batanga uretse ibihombogusa
hhhaaaa
nyamwangakumv niyanze nokubona
hagarara is ikubona vane
Ngo hari abacuruza za phone babahaye kubamamariza barahomba tu nabagira inma yokubareka ntanyungu batanga uretse ibihombogusa
Eeeeh uramwemeje kweli gusa Vanessa makers njye nabonaga arumwirasi pe ariko arasebye asebesheje nabandi ba miss gusa kuva yamenyekana numviseko arikirara nuko na olvis yishakira hit kuri miss apuuuu uriya si umukobwa ahubwo ni umukobwa gore
Umusubije neza mu kinyabupfura rwose,aya magambo anyeretse ko uri umuhanzi pee
Hahahahaha
Olvis uramukosoye kbsa ndibwira ko Vanessa atazongera gusuzigura umuntu batandukanye. Umuhaye isomo rya ruhago. Hahahaha
Olivia ucrumuntu wumugabo kndi usubije neza uzabona umwali mwiza kndi gukwiye uwo ntiyaragukwiye peeImana igufashe kndi igukomeze turakwikundira cyane
Olivia ucrumuntu wumugabo kndi usubije neza uzabona umwali mwiza kndi gukwiye uwo ntiyaragukwiye peeImana igufashe kndi igukomeze turakwikundira cyane
Olivia ucrumuntu wumugabo kndi usubije neza uzabona umwali mwiza kndi gukwiye uwo ntiyaragukwiye peeImana igufashe kndi igukomeze turakwikundira cyane
HAHAHAHA AGA TYPE KAJYAGA KAMURYA WANA
mbega amagambo meza arimo ubwenge kbsa uramwumvishije ndatekereza ahise yibura.
Umushubije mu kinyabupfura kiza kibereye umunyarwanda.
Ko mbona nawe yiyandagajeee ngo miss !!!!
Uvuz amagamb yuzuy ubweng Olvis kd crg urek izo mburamukoro ngo ni aba miss cyakor judges mujy mushishoz nez dukeney aba miss bafitiy igihug akamaro nka joly na Aurole nah izo nkundarubyino sinz icyo muba muzitoramo.
Uvuz amagamb yuzuy ubweng Olvis kd crg urek izo mburamukoro ngo ni aba miss cyakor judges mujy mushishoz nez dukeney aba miss bafitiy igihug akamaro nka joly na Aurole nah izo nkundarubyino sinz icyo muba muzitoramo.
eee ncuti urakoze umubwiye amagambo y ubwenge kbs gusa icyo nkwisabira ndavuga olivis ntihagire iribi rikuvamo wirinde nge ndabiz uy mukobwa kwicuza biza muhoraho kubabara arabihamagaye nibi mwitaba azamenya icyo yise ubwana be umuntu
kbsa olivis nibwo nemeye ko arumuhanzi mbega amagambo yumwimerere


text:
Iyi myambaro irimo iyitwa “Butt lifter” na “Padded Underwear”.
Butt lifter ni umwambaro w’imbere ufite agashumi gaca mu kibuno,ahandi ikaba iteye nk’ikabutura ariko ifashe cyane. Inyuma ku mabuno hari imyenge amabuno yinjiramo maze uko iyahambira akazamuka akituga maze akabyimba akamera nk’uko igi riteye.
Iyi myambaro igaragaza neza amabuno ku bambaye amakanzu n’amajipo ku buryo babandi bakunda abakobwa bafite amabuno ateye neza batangira gushaka uko baba inshuti.
Butt Pads yo ni umwambaro twawita nk’ikibindo cy’amabuno. Ni utuntu tubiri ufata ukadutsindagira ku mabuno akabyibuha ariko hari nubwo tuba dukoranye n’umwenda.
Ukoze mu buryo iyo umuntu afite utubuno dutoya agira ibibuno binini kandi biteye neza, iyo awambaye.
Ubu bwoko bw’imyenda ngo bukundwa n’abahanzi, abanyamideli n’abandi basobanukiwe n’ibyo kwirimbisha bigezweho.
Iyi myambaro yakozwe ku mpamvu zitandukanye
Igaragaza neza abayambaye mu buryo bubereye ijisho ku buryo umuntu nawe abona ko byatumye agira imiterere idasanzwe.
Ituma umuntu yumva yuzuye neza , nta rwicyekwe afite rw’uko ateye nabi ahuhwo agatambuka yemye.
Yongerera icyizere uyambaye akumva ubwo abantu babonye ko ateye neza n’icyo ari buvuge kiza kumvikana vuba.
Ifasha abantu birirwa bicaye kubera akazi, abahora bicaye mu tugare kubera ubumuga n’abarwaye umugongo kudahombana amabuno cyangwa ngo bumve barushye kubera ko amabuno yashyushye.
Ifasha ba mukerarugendo n’abandi batembera ahantu nyaburanga kwirinda ko amahwa yabajomba ku mubiri, kwirinda kurumwa n’imibu, kuba baribwa n’ibikoko bigahita bigera ku mubiri ako kanya.
Ifasha abanyonga amagare kudakoboka cyangwa kunanirwa vuba;
Ifasha abamurika imideli kwigarurira abaguzi kuko iyo ubonye umuntu yambaye neza aberewe kugura na we ni nk’ako kanya.
Abakobwa bambara iyi myambaro bagize icyo bavuga
Mu kiganiro gisa n’igisekeje hamwe n’umunyamakuru wa IGIHE abakobwa bamwe bagize icyo bayivugaho.
Umukobwa umwe utemeye ko hatangazwa izina rye, yavuze ko atangira kubona Butt pads yayibonanye abandi bakobwa mu bukwe akumva arayikunze.
Ati “ Hari mu ntangiro za 2015 twatashye ubukwe, nari ndi mu bambariye umugeni.Abakobwa bandi twari kumwe bari bambaye aya makariso ya Butt pads maze mbona baraberewe.Ni njyewe utari uyambaye ariko wasangaga abantu bavuga ngo runaka yambariwe n’abantu bafite amabuno uretse umwe wabayobeyemo.
Numvise bimbabaje ariko nanjye hashize igihe gito ndayigura nkajya nemeza abandi.Gusa bisa nkaho byanyokamye kuko nsigaye numva nta mwenda nakwambara ntayishyizemo.”
Ishimwe w’imyaka 25 we ngo yitabiriye inama muri kimwe mu bihugu byo muri Afurika maze umuntu amubaza ukuntu we adateye neza kandi ari cyo abanyarwandakazi bazwiho maze atashye arayigura.
Ati “Ubusanzwe sinkunda ibintu byo kwihindura ariko kugira ngo ngaragare neza nk’umunyarwandakazi ,’butt lifter’ ndayambara nkihesha ishema.”
Akimpaye we ngo yamenye ko abasore bakunda abakobwa bafite amabuno manini bityo akaba yambara ‘butt pads’ kugira ngo azabashe kubona uwamushaka dore ko bitoroshye kubona umugabo mu gihe ari n’umushomeri.
Ati “Njyewe nakuranye n’abahungu bakambwira ko abasore benshi bakunda umukobwa ufite amabuno manini. Natinze kubona akazi ntangira kuyambara kandi umusore dukundana ambwira ko yishimira uburyo nteye neza.”
Igiciro ku isoko
Igiciro cy’iyi myenda ikunzwe cyane n’abanyabiroli ndetse n’abiyita abasirimu mu kurimba gitandukana bitewe n’aho uyiguze.
Ku mbuga za internet zitandukanye usanga iri hagati y’amadorali arindwi na 40.Mu Rwanda ho abaganiriye na IGIHE bavuze ko igiciro kiri hagati y’ibihumbi 30 na 20 bitewe n’aho icururizwa.
Ibibi byo guhora wambaye iyi myenda
Kwambara iyi myenda ihambira ibice by’umubiri cyane, bitera kudahumeka neza, bikaba byagira ingaruka k’uyambaye.Byangiza ibice by’imyororokere kuko hari imyambaro itorohera ibyo bice namba.Biviramo ba nyira byo ikoronizwa ku buryo adashobora kuva mu nzu atayambaye.
Amabuno se ni ngombwa ngo umukobwa akundwe?
Hari benshi bambara bene iyi myambaro kugira ngo bakundwe n’abasore kubera ikimero kiza ariko si cyo cy’ingenzi mu rukundo.
Urubuga elcrema rugaragaza impamvu eshatu amabuno atari yo ashingirwaho mu gukunda umukobwa, kuko iyo umuntu agukunda by’ukuri agukunda uko uri kose.
Ikindi ni uko ngo umuntu ahora ari mwiza uko yaba ari kose bitewe n’umureba ndetse amabuno manini y’umuntu udafite umutima mwiza cyangwa ubwenge ntacyo amaze kuko ahinduka nk’umutwaro kuri nyirayo.


text:
Umudugudu wa ADEPR-Murambi (Kicukiro) witeze impinduka zikomeye mu giterane wateguye cy’iminsi 5
Umudugudu wa ADEPR-Murambi ubarizwa muri Paruwasi ya Nyanza mu itorero rya ADEPR-Akarere ka Kicukiro wateguye igiterane bise icy’ububyutse ariko gifite intego igira iti ‘’Nimuze twubake umurimo w’Imana.’’ Iki giterane kizamara iminsi itanu (5), kizatangira kuri uyu wa gatatu tariki 09/12/2015 gisozwe ku cyumweru tari 13/12/2015.
Muri iki giterane kandi hatumiwemo abakozi b’Imana batandukanye barimo Korari Sayuni na ADEPR-Cyahafi yamenyekanye mu ndirimbo zitandukanye nka ‘’Wadukoreye ibikomeye’’ n’izindi, Korari Baraka ya ADEPR-Nyarugenge, Korari Galedi ya ADEPR-Nyakabanda, Korari Gologota ya ADEPR-Nyagatovu. Izi zose zikazafatanya na Korari Besalel, Umunezero ndetse na Korari Amahoro zisanzwe zikorera umurimo w’Imana kuri uwo mudugudu.
Korari Besalel isanzwe kuri uyu mudugudu
Hari kandi n’abigisha beza nka EV.Edissa Mukansonera, Ev.Munezero Jean ndetse na Ev.Semajeri bose bakomoka mu ntara y’i Burengerazuba.
Iki giterane kandi uretse kuba kitezweho kuzasiga impinduka zikomeye mu buryo bw’Umwuka kubera uburyo giteguye nk’uko byatangajwe n’uhuza ibikorwa byacyo Bwate David, ngo ni n’umwanya uyu mudugudu uzaboneraho wo kwegeranya ubushobozi bwo gukomeza inyubako y’urusengero bamaze igihe kingana hafi n’umwaka batangiye. Iki giterane kikazabera aho umudugudu wa Murambi usanzwe ukorera.
Korari Sayuni na ADEPR-Cyahafi
Kuva kuwa gatatu kugeza kuwa gatanu igiterane kizajya gitangira sa kumi z’umugoroba naho kuwa gatandatu kizatangira sa munani, ku cyumweru ari nawo munsi wa nyuma w’igiterane kizatangira sa tatu za mu gitondo gikomerezeho na nyuma ya sa sita.


text:
Ku wa mbere tariki ya 4 no ku wa kabiri tariki ya 5 ukwakira 2010, abapadiri ba Diyosezi ya Byumba bahuriye mu nama yabo isanzwe ku cyicaro cya Diyosezi. Umunsi wa mbere wahariwe umwiherero watanzwe na Padri Alexandre Niyonsaba. Umunsi wa kabiri wahariwe ukuganira ku bintu bitandukanye birebana n'ubuzima n'imirimo ya Diyosezi.
Umushumba wa Diyosezi yagarutse kuri nominations z'uyu mwaka, yifuriza abasaserdoti ubutumwa bwiza. Izi nama zisanzwe kandi z'abapadri, ni umwanya ukomeye kandi ushimishije kuko bahurira hamwe bagasenga, bagasabana kandi bakungurana ibitekerezo muri byinshi.
Turifuriza abasaserdoti umwaka mushya mwiza w'ubutumwa. Yezu abahore hafi kugira ngo ubutumwa bwe yatanze mu bwiyoroshye butubere isoko yo gutera inyota y'urukundo rwa Kristu abavandimwe tubana kandi twemereye Yezu ko tuzabakorera tukabitaho.